
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS ATLIEKŲ TVARKYMO TAISYKLIŲ TVIRTINIMO 

2009 m. sausio 22 d. Nr.T-15
Šakiai
Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 6 str. 31 p., Atliekų tvarkymo įstatymo (Žin., 1998, Nr. 61-1726; 2002, Nr. 72-3016) 31 str., Vyriausybės 2007 m. spalio 31 d. nutarimu Nr.1224 (Žin., 2007, Nr.122-5003) patvirtintų Valstybiniu strateginiu atliekų tvarkymo planu, Aplinkos ministro 2003 m. gruodžio 30 d. įsakymu Nr.722 (Žin., 2004, Nr.68-2381) patvirtintomis Atliekų tvarkymo taisyklėmis ir  savivaldybės tarybos 2004 m. gruodžio 23 d. sprendimu T-306 „Dėl Marijampolės regioninės atliekų tvarkymo sistemos modelio patvirtinimo“, n u s p r e n d ž i a:


1. Patvirtinti   savivaldybės atliekų tvarkymo taisykles (pridedama).


2. Pripažinti netekusiu galios  savivaldybės tarybos 2001 m. lapkričio 8 d. sprendimą Nr.173  „Dėl atliekų tvarkymo ir antrinių žaliavų surinkimo konteineriais taisyklių tvirtinimo“.
Meras                                                                                                           Juozas Bertašius

PATVIRTINTA

Šakių rajono  savivaldybės tarybos 

2009 m. sausio mėn. 22 d. sprendimu Nr. T-15

 ŠAKIŲ RAJONO SAVIVALDYBĖS

ATLIEKŲ TVARKYMO TAISYKLĖS

	I. BENDROSIOS NUOSTATOS

	1. Šakių rajono savivaldybės (toliau – Savivaldybės) atliekų tvarkymo taisyklės (toliau – Taisyklės) reglamentuoja Savivaldybės komunalinių atliekų tvarkymo sistemos, kuri yra sudėtinė Marijampolės regioninės atliekų tvarkymo sistemos dalis, organizavimą ir administravimą, komunalinių atliekų tvarkymo viešosios paslaugos teikimą Savivaldybės teritorijoje, nustato komunalinių atliekų surinkimo, rūšiavimo, saugojimo, šalinimo ir apskaitos tvarką, atliekų turėtojų bei atliekų tvarkytojų teises, pareigas ir atsakomybę.

	2. Taisyklių tikslai:

2.1. užtikrinti Marijampolės regioninės atliekų tvarkymo sistemos plėtrą vykdant įstatymuose, kituose Lietuvos Respublikos bei Europos Sąjungos teisės aktuose bei strateginiuose planavimo dokumentuose savivaldybėms nustatytus komunalinių atliekų tvarkymo reikalavimus ir užduotis;

2.2. užtikrinti Savivaldybės bei Marijampolės regiono atliekų tvarkymo planų įgyvendinimą;

2.3. atliekų turėtojams, atliekų tvarkytojams, kitiems atliekų tvarkymo sistemos dalyviams nustatyti komunalinių atliekų tvarkymo sąlygas ir reikalavimus, kurie nėra detaliai reglamentuoti kituose LR teisės aktuose.

	3. Taisyklės galioja Savivaldybės teritorijoje ir yra privalomos visiems fiziniams ir juridiniams asmenims. Taisyklių reikalavimai, nustatyti juridiniams asmenims, taikomi ir jų filialams, atstovybėms ar bet kokio tipo atskirai esantiems struktūriniams ar kitiems padaliniams.

	4. Visi komunalinių atliekų turėtojai, išskyrus Taisyklėse nurodytus atvejus, privalo laikytis Taisyklių reikalavimų ir naudotis Marijampolės regioninės atliekų tvarkymo sistemos teikiamomis paslaugomis bei mokėti už jas taisyklėse nustatyta tvarka.

	5. Taisyklės yra parengtos vadovaujantis žemiau išvardintais Lietuvos Respublikos teisės aktais:

	5.1. Lietuvos Respublikos atliekų tvarkymo įstatymu (Žin., 1998, Nr. 61-1726; 2002, Nr. 72-3016);

	

	5.2. Lietuvos Respublikos vietos savivaldos įstatymu, (Žin., 1994, Nr. 55-1049; 2000, Nr. 91-2832; 2001 Nr.66-2410; 2008, Nr.113-4290);

	5.3. Lietuvos Respublikos Viešųjų pirkimų įstatymu (Žin. 1996, Nr. 84-2000; 2006 Nr. 4-102);

	5.4. Lietuvos Respublikos atliekų tvarkymo taisyklėmis, patvirtintomis Lietuvos Respublikos aplinkos ministro 2003 m. gruodžio 30 d. įsakymu Nr. 722 (Žin., 2004, Nr. 68-2381; 2007, Nr. 11-461).

	5.5. Lietuvos Respublikos Valstybiniu strateginiu atliekų tvarkymo planu, patvirtintu Lietuvos Respublikos Vyriausybės 2007 m. spalio 31 d. nutarimu Nr. 1224 (Žin., 2007, Nr. 122-5003);

	5.6. Taršos integruotos prevencijos ir kontrolės leidimų išdavimo, atnaujinimo ir panaikinimo taisyklėmis, patvirtintomis Lietuvos Respublikos aplinkos ministro 2002 m. vasario 27 d. įsakymu Nr. 80 (Žin. 2002, Nr. 85-3684; 2005, Nr. 103-3829)

	5.7. Statybinių atliekų tvarkymo taisyklėmis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-637 (Žin2007, Nr. 10-403);

	5.8. Atliekų sąvartynų įrengimo, eksploatavimo, uždarymo ir priežiūros po uždarymo taisyklėmis, patvirtintomis Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr. 96-3051; 2001, Nr. 87-3053; 2002, Nr.31-1176; 2004, Nr. 65-2339; 2006, Nr.10-395; Nr. 137-5243; 2007, Nr. 53-2061; 2008, Nr. 111-4255);

	5.9. Biologiškai skaidžių atliekų kompostavimo aplinkosauginiais reikalavimais, patvirtintais Aplinkos ministro 2007 m. sausio 25 d. įsakymu D1-57 ( Žin., 2007, Nr. 23-902);

	5.10. Farmacinių atliekų tvarkymo taisyklėmis, patvirtintomis Farmacijos departamento prie Sveikatos apsaugos ministerijos direktoriaus 2000 m. rugpjūčio 4 d. įsakymu Nr. 23 (Žin., 2000, Nr. 68-2056, Nr. 53-771, 2004, Nr. 149-5443)

	5.11. Naikintinų kontroliuojamų vaistinių preparatų surinkimo vaistinėse tvarkos aprašas patvirtintas Lietuvos Respublikos sveikatos apsaugos ministro 2004 m. rugpjūčio 26 d. įsakymu Nr. V-607 (Žin., 2004, Nr. 134-4881)

	5.12. Savivaldybės organizuojamą komunalinių atliekų tvarkymo sistemą papildančių atliekų surinkimo sistemų diegimo sąlygų derinimo su savivaldybėmis taisyklėmis, patvirtintomis Lietuvos Respublikos aplinkos ministro 2006 m. gegužės 16 d. įsakymu Nr. D1-232 (Žin., 2006, Nr. 57-2041);

	5.13. Sutarties tarp įmonių, kurios vykdo komunalinių atliekų surinkimą, įskaitant antrinių žaliavų surinkimą, ir savivaldybės (arba savivaldybės (kelių savivaldybių) įsteigto juridinio asmens, kuriam pavesta administruoti komunalinių atliekų tvarkymo sistemą) sudarymo tvarkos aprašu, patvirtintu Lietuvos Respublikos aplinkos ministro 2006 m. gegužės 16 d. įsakymu Nr. D1-233 (Žin., 2006, Nr. 57-2041)

	II. PAGRINDINĖS SĄVOKOS

	6. Pagrindinės šiose taisyklėse vartojamos sąvokos:

	6.1. sąvokos, suprantamos taip kaip jos yra apibrėžtos Lietuvos Respublikos atliekų tvarkymo įstatymo [5.1] 2 straipsnyje:

	6.1.1. alyvos – bet kokios tepimo ar pramoninės alyvos, tarp jų vidaus degimo variklių ir pavarų dėžių alyvos, mineralinės tepimo alyvos, turbininės ir hidraulinės alyvos;

6.1.2. antrinės žaliavos – tiesiogiai perdirbti tinkamos atliekos ir perdirbti tinkamos iš atliekų gautos medžiagos;

6.1.3. apmokestinamieji gaminiai – pagal Mokesčio už aplinkos teršimą įstatymą apmokestinami gaminiai;

6.1.4. atliekų gamintojas – asmuo, kurio veiklos metu susidaro atliekų arba kuris atlieka atliekų rūšiavimo, maišymo ar kitokią operaciją, kurios metu pasikeičia atliekų pobūdis ar sudėtis;

6.1.5. atliekų naudojimas – atliekų tvarkymo būdas, nurodytas Įstatymo 2 priede;

6.1.6. atliekų perdirbimas – atliekose esančių medžiagų perdirbimas gamybos proceso metu, įskaitant organinį perdirbimą (išskyrus panaudojimą energijai gauti), norint atliekose esančias medžiagas panaudoti pagal pirminę ar kitokią paskirtį;

6.1.7. atliekų surinkimas – atliekų paėmimas, rūšiavimas ir (arba) maišymas norint jas pervežti;

6.1.8. atliekų susidarymo vieta – įrenginys ar teritorija, kurioje dėl ūkinės ar kitos veiklos susidaro atliekų;

6.1.9. atliekų šalinimas – atliekų tvarkymo būdas, nurodytas Įstatymo 3 priede;

6.1.10. atliekų tvarkymas – atliekų surinkimo, vežimo ir apdorojimo veikla, taip pat atliekų tvarkymo veiklos priežiūra ir atliekų šalinimo vietų priežiūra po jų uždarymo;

6.1.11. atliekų tvarkymo valstybinės reikšmės objektai – veikiantys arba statomi atliekų tvarkymo objektai, atitinkantys Vyriausybės nustatytus kriterijus;

6.1.12. atliekų tvarkytojas – įmonė ar kitas juridinis asmuo, kuris tvarko atliekas pagal šio Įstatymo ir kitų teisės aktų reikalavimus;

6.1.13. atliekų vežėjas – asmuo, kuris priima atliekas iš jų turėtojo, jas veža bei perduoda atliekų naudotojui ar šalintojui;

6.1.14. elektros ir elektroninė įranga – įranga, kuriai tinkamai funkcionuoti reikalingos elektros srovės arba elektromagnetiniai laukai, ir įranga, skirta kurti, perduoti arba išmatuoti tokias sroves ar laukus, priklausanti Aplinkos ministerijos nustatytoms kategorijoms ir skirta naudoti su ne didesne kaip 1000 V įtampa esant kintamajai srovei ir su ne didesne kaip 1500 V įtampa esant nuolatinei srovei;

6.1.15. gaminių atliekos – atliekos, kurios susidaro pasibaigus alyvų, elektros ir elektroninės įrangos bei Mokesčio už aplinkos teršimą įstatymo nustatyta tvarka apmokestinamųjų gaminių naudojimo laikui, ir eksploatuoti netinkamos transporto priemonės;

6.1.16. gamintojas – Lietuvos Respublikos teisės aktų nustatyta tvarka įregistravęs savo veiklą asmuo, kuris:

1) Lietuvos Respublikos teritorijoje gamina alyvas, transporto priemones, apmokestinamuosius gaminius (išskyrus baterijas ir akumuliatorius) ir (ar) gaminius pakuoja arba

2) pirmą kartą verslo tikslais tiekia baterijas ar akumuliatorius (įskaitant į prietaisus ar transporto priemones įmontuotas baterijas ar akumuliatorius) Lietuvos Respublikos rinkai, naudodamas bet kokias, taip pat nuotolinio ryšio, priemones, arba

3) Lietuvos Respublikos teritorijoje gamina elektros ir elektroninę įrangą ir paženklintą savo ženklu ją atlygintinai perleidžia kitam asmeniui, ir (ar) išveža į kitą valstybę, naudodamas bet kokias, taip pat nuotolinio ryšio, priemones;
6.1.17. importuotojas – Lietuvos Respublikos teisės aktų nustatyta tvarka įregistravęs savo veiklą asmuo, kuris:

1) importuoja ir (ar) iš kitos valstybės įveža alyvas, transporto priemones, apmokestinamuosius gaminius (išskyrus baterijas ir akumuliatorius) ir kitus supakuotus gaminius į Lietuvos Respublikos teritoriją arba

2) importuoja ir (ar) iš kitos valstybės įveža ir pirmą kartą verslo tikslais tiekia baterijas ar akumuliatorius (įskaitant į prietaisus ar transporto priemones įmontuotas baterijas ar akumuliatorius) Lietuvos Respublikos rinkai, naudodamas bet kokias, taip pat nuotolinio ryšio, priemones, arba

3) verslo tikslais importuoja ir (ar) iš kitos valstybės įveža (eksportuoja ir (ar) išveža į kitą valstybę) elektros ir elektroninę įrangą arba paženklintą savo ženklu iš kitų tiekėjų gautą įrangą atlygintinai perleidžia kitam asmeniui, naudodamas bet kokias, taip pat nuotolinio ryšio, priemones;

6.1.18. komunalinių atliekų tvarkymo sistema – organizacinių, techninių ir teisinių priemonių visuma, susijusi su savivaldybių funkcijų įgyvendinimu atliekų tvarkymo srityje;

6.1.19. laikinasis saugojimas – pavojingų atliekų saugojimas ne ilgiau kaip tris mėnesius, o nepavojingų atliekų – ne ilgiau kaip vienus metus šių atliekų susidarymo vietoje iki jų surinkimo;

6.1.20. leidimas – tai taršos integruotos prevencijos ir kontrolės leidimas, rengiamas ir išduodamas Aplinkos ministerijos nustatyta tvarka;

6.1.21. nepavojingos atliekos – visokios atliekos, nepriskiriamos pavojingoms atliekoms;

6.1.22. pakuočių atliekos – pakuotės ir pakuočių medžiagos, pagal atliekų apibrėžimą priskiriamos atliekoms, išskyrus pakuočių gamybos atliekas;

6.1.23. pakuotė – gaminys, pagamintas iš bet kokių medžiagų ir skirtas gaminiams pakuoti, apsaugoti, gabenti ir pateikti vartotojams ar gaminių naudotojams;

6.1.24. pavojingos atliekos – atliekos, atliekų sąraše pažymėtos kaip pavojingos, pasižyminčios viena ar keliomis pavojingumą lemiančiomis savybėmis, nurodytomis šio Įstatymo 4 priede, ir atitinkančios Aplinkos ministerijos nustatytus atliekų pavojingumo kriterijus, bei kitos atliekos, atliekų sąraše nepažymėtos kaip pavojingos, tačiau pasižyminčios viena ar keliomis pavojingumą lemiančiomis savybėmis ir atitinkančios atliekų pavojingumo kriterijus;

6.1.25. saugojimas – neterminuotas atliekų kaupimas, laikymas neribotą laiką specialiame tam skirtame įrenginyje ar teritorijoje, siekiant jas naudoti ar šalinti šio Įstatymo 2 ir 3 prieduose nurodytais būdais;

6.1.26. sąvartynas – atliekų šalinimo įrenginys, skirtas atliekoms išversti ant žemės paviršiaus ar po žeme. Sąvartynams priklauso atliekų šalinimo įrenginiai, kuriuose atliekų gamintojas šalina savo atliekas jų susidarymo vietoje, ir nuolatiniai (veikiantys ilgiau negu metus) įrenginiai, naudojami laikinai saugoti atliekas, išskyrus įrenginius, kuriuose atliekos iškraunamos, kad būtų paruoštos toliau pervežti į naudojimo, apdorojimo ar šalinimo vietas; įrenginiai, kuriuose atliekos saugomos iki naudojimo ar apdorojimo trumpiau negu trejus metus, ir įrenginiai, kuriuose atliekos saugomos iki šalinimo trumpiau negu vienus metus;

6.1.27. transporto priemonė – bet kokia transporto priemonė, priskiriama M1 klasei (ne mažiau kaip keturis ratus turinti transporto priemonė, skirta keleiviams vežti, kurioje yra ne daugiau kaip 8 sėdimos vietos keleiviams ir viena sėdima vieta vairuotojui) arba N1 klasei (ne mažiau kaip keturis ratus turinti transporto priemonė, skirta kroviniams vežti, kurios bendroji masė yra ne didesnė kaip 3,5 t) ir triratė motorinė transporto priemonė, išskyrus motorines trirates transporto priemones su simetriškai išdėstytais ratais;

6.1.28. buityje susidarančios elektros ir elektroninės įrangos atliekos – buityje, taip pat komerciniuose bei pramonės ūkio objektuose, institucijose ir kituose šaltiniuose susidarančios elektros ir elektroninės įrangos atliekos, savo pobūdžiu ar sudėtimi bei kiekiu panašios į buityje susidarančias elektros ir elektroninės įrangos atliekas;

6.1.29. 
gaminių platintojas – asmuo, verslo tikslais vartotojams tiekiantis alyvas, transporto priemones, elektros ir elektroninę įrangą ir (ar) apmokestinamuosius gaminius;

6.1.30. 
elektros ir elektroninės įrangos atliekos – elektros arba elektroninė įranga, kuri pagal šio Įstatymo 2 straipsnio 4 dalį yra atliekos, įskaitant visas jos sudedamąsias dalis;

6.1.31. baterija (galvaninis elementas) ar akumuliatorius (toliau – baterija ar akumuliatorius) – vykstant cheminės energijos tiesioginei konversijai elektros energiją gaminantis šaltinis, susidedantis iš vieno ar kelių pirminių (vienkartinių) ar antrinių (pakartotinai įkraunamų) elementų;

6.1.32. baterijų ar akumuliatorių atliekos – baterijos ar akumuliatoriai, kurie pagal šio Įstatymo 2 straipsnio 4 dalį yra atliekos;

6.1.33. atliekų apdorojimas – atliekų naudojimas arba šalinimas, įskaitant atliekų paruošimą naudoti arba šalinti.

	6.2. Sąvokos, suprantamos taip, kaip jos yra apibrėžtos Lietuvos Respublikos atliekų tvarkymo taisyklėse [5.4]:

	6.2.1. atliekos – bet kokios medžiagos ar daiktai, kurių atliekų turėtojas atsikrato, nori atsikratyti ar privalo atsikratyti ir kurie priklauso atliekų kategorijoms, nurodytoms Taisyklių 1 priede, bei patenka į Atliekų sąrašą, nurodytą Taisyklių 2 priede;

6.2.2. atliekų naudojimas – atliekų tvarkymo būdas, nurodytas Taisyklių 5 priedo B dalyje;

6.2.3. atliekų šalinimas – atliekų tvarkymo būdas, nurodytas Taisyklių 5 priedo A dalyje;

6.2.4. gavėjas – juridinis ar fizinis asmuo, kuriam atliekos vežamos šalinti ar naudoti;

6.2.5. laikinasis saugojimas – pavojingų atliekų saugojimas ne ilgiau kaip tris mėnesius, o nepavojingų atliekų – ne ilgiau kaip vienerius metus jų susidarymo vietoje iki jų surinkimo;

6.2.6. pavojingos atliekos – atliekos, Atliekų sąraše, pateiktame Taisyklių 2 priede, pažymėtos kaip pavojingos, pasižyminčios viena ar keliomis pavojingumą lemiančiomis savybėmis, nurodytomis Taisyklių 3 priede, o šio priedo H3-H8, H10, H11 savybėmis pasižyminčios atliekos, atitinkančios Taisyklių 4 priede nurodytus atliekų pavojingumo kriterijus, bei kitos atliekos, Atliekų sąraše nepažymėtos kaip pavojingos, tačiau pasižyminčios viena ar keliomis pavojingumą lemiančiomis savybėmis, o H3-H8, H10, H11 savybėmis pasižyminčios atliekos atitinkančios atliekų pavojingumo kriterijus;

6.2.7. saugojimas – atliekų kaupimas, laikymas nepriklausomai nuo trukmės specialiame tam skirtame įrenginyje ar teritorijoje, siekiant jas naudoti ar šalinti.

	6.3. Sąvokos, Savivaldybės Taisyklių kontekste suprantamos kitaip, nei Atliekų tvarkymo įstatyme [5.1] ir LR Atliekų tvarkymo taisyklėse [5.2] bei  kitos sąvokos:

	6.3.1. atliekų turėtojai – fiziniai ir juridiniai asmenys, gyvenantys arba vykdantys veiklą Savivaldybės teritorijoje, 

	6.3.2. fiziniai asmenys – fiziniai asmenys, gyvenantys Savivaldybės teritorijoje;

	6.3.3. juridiniai asmenys, turintys Leidimus – juridiniai asmenys, vykdantys veiklą Savivaldybė teritorijoje, kurie pagal Taršos integruotos prevencijos ir kontrolės taisykles [5.6] privalo gauti Leidimus;

	6.3.4. juridiniai asmenys, neturintys Leidimų – visi juridiniai asmenys, vykdantys veiklą Savivaldybės teritorijoje, išskyrus juridinius asmenys, paminėtus 6.3.3 punkte.

	6.3.5. juridiniai asmenys – atliekų turėtojai atitinkantys 6.3.3 ir 6.3.4 punktuose pateiktus apibrėžimus, kai apie juos kalbama bendrai;

	6.3.6. regioninė atliekų tvarkymo sistema – Marijampolės regiono atliekų tvarkymo sistema;

	6.3.7. atliekų tvarkymo centras – UAB Marijampolės apskrities atliekų tvarkymo centras;

	6.3.8. sąvartyno operatorius - atliekų tvarkymo įmonė, kurią konkurso būdu atrinko MAATC Marijampolės regiono komunalinių atliekų surinkimo, rūšiavimo, parengimo perdirbti, išrūšiuotų atliekų perdavimo jų tvarkytojams ir nerūšiuotų komunalinių atliekų pervežimo į Marijampolės regioninį sąvartyną paslaugoms teikti;

	6.3.9. atliekų surinkėjas – atliekų tvarkymo įmonė, kurią  konkurso būdu atrinko Atliekų tvarkymo centras Marijampolės regiono komunalinių atliekų surinkimo, rūšiavimo, parengimo perdirbti, išrūšiuotų atliekų perdavimo jų tvarkytojams ir nerūšiuotų komunalinių atliekų pervežimo į Marijampolės regioninį sąvartyną paslaugoms teikti;

	6.3.10. atliekų tvarkymo sistemos operatoriai – atliekų tvarkymo įmonės, išvardintos 6.3.8 ir 6.3.9 punktuose, o taip pat kitos atliekų tvarkymo įmonės, kurios bus atrinktos paslaugoms teikti;

	6.3.11. komunalinės atliekos – buitinės (buityje susidarančios) ir kitokios atliekos, kurios savo pobūdžiu ar sudėtimi yra panašios į buitines atliekas, susidariusios Savivaldybės teritorijoje; ši sąvoka apima atliekas apibrėžtas 6.3.12 - 6.3.21 punktuose;

	6.3.12. buitinės atliekos – atliekos, susidarančios pas atliekų turėtojus – fizinius asmenis;

	6.3.13. ūkinės – komercinės atliekos – atliekos susidarančios pas atliekų turėtojus – juridinius asmenis, neturinčius Leidimo;

	6.3.14. komercinės atliekos – atliekos susidarančios pas atliekų turėtojus – juridinius asmenis, turinčius Leidimą;

	6.3.15. mišrios komunalinės atliekos – po rūšiavimo likusios komunalinės atliekos;

	6.3.16. žaliosios atliekos – sodų, parkų atliekos;

	6.3.17. maisto atliekos – maisto gamybos atliekos;

	6.3.18. biologiškai skaidžios atliekos - bet kokios atliekos, kurios gali būti suskaidytos aerobiniu ar anaerobiniu būdu, į šį srautą įeina atliekos, atitinkančios 6.3.16 ir  6.3.17 punktuose pateiktas sąvokas;

	6.3.19. statybinės atliekos – atliekos, susidarančios statybos, rekonstravimo, remonto ar griovimo metu;

	6.3.20. farmacinės atliekos – naikintini vaistai;

	6.3.21. gamintojo atsakomybės atliekos – gaminių atliekos ir pakuočių atliekos;

	6.3.22. regioninis atliekų sąvartynas – naujas Marijampolės regioninis nepavojingų atliekų sąvartynas, esantis adresu Panausupio kaimas, Marijampolės seniūnija, Marijampolės savivaldybė;

	6.3.23. savivaldybės sąvartynas – Savivaldybės teritorijoje esantys sąvartynai – Plėgų kaime, Lukšių seniūnijoje ir Vaitiškių kaime, Kudirkos Naumiesčio seniūnijoje;

	6.3.24. didžiųjų ir specifinių atliekų priėmimo aikštelė – aikštelė, skirta didelių gabaritų ir kitų specifinių atliekų priėmimui iš atliekų turėtojų; 

	6.3.25. regioniniai atliekų tvarkymo įrenginiai – įrenginiai, išvardinti 6.3.22 - 6.3.24 punktuose;

	6.3.26. antrinių žaliavų konteinerinę aikštelė – aikštelė, kurioje pastatyti konteineriai antrinėms žaliavoms rinkti;

	6.3.27. bendro naudojimo konteineris – mišrių atliekų surinkimui skirtas konteineris, kurio besinaudojančių atliekų turėtojų skaičius nėra tiksliai žinomas;

	6.3.28. individualus konteineris – mišrių atliekų surinkimui skirtas konteineris, kuris skirtas naudotis tik tam tikram atliekų turėtojui (pvz., individualaus namo gyventojas, pavienis juridinis asmuo) arba aiškiai apibrėžtai atliekų turėtojų grupei (pvz., individualaus namo gyventojai, daugiabučių namų bendrija, juridinių asmenų grupė ir pan.);

	6.3.29. sutartis dėl atliekų tvarkymo – sutartis pasirašoma tarp atliekų turėtojo ir Atliekų tvarkymo centro pagal kurią teikiamos komunalinių atliekų surinkimo ir tvarkymo paslaugos.

	III. SAVIVALDYBĖS KOMUNALINIŲ ATLIEKŲ TVARKYMO SISTEMOS APIMTYS IR APRĖPTIS

	7. Savivaldybės komunalinių atliekų tvarkymo sistema yra Marijampolės regioninės atliekų tvarkymo sistemos dalis. Savivaldybės komunalinių atliekų tvarkymo sistema apima visą savivaldybės teritoriją. 

	8. Marijampolės regioninė atliekų tvarkymo sistema kuriama bendradarbiaujant penkioms Marijampolės apskrities savivaldybėms – Kalvarijos, Kazlų Rūdos, Marijampolės, Šakių rajono ir Vilkaviškio rajono, remiantis:

	8.1. UAB Marijampolės apskrities atliekų tvarkymo centras steigimo sutartimi, pasirašyta 2002 metų spalio 30 d., Nr. 84/207/154/66/29;

	8.2. 2002 m. spalio 29 d. Kalvarijos, Kazlų Rūdos, Marijampolės, Šakių rajono ir Vilkaviškio rajono savivaldybių jungtinės veiklos sutartimi Nr. 83/206/155/65/28.

	9. Regioninėje komunalinių atliekų tvarkymo sistemoje tvarkomos šios atliekos:

	9.1. surenkamos:

	9.1.1. komunalinės atliekos, t.y atliekos, įrašytos į 20 Atliekų sąrašo skyrių [žr. 5.4];

	9.1.2. pakuotės ir pakuočių atliekos, įrašytos į 15 01 Atliekų sąrašo skyrių [žr. 5.4].

	9.2. šalinamos Regioniniame sąvartyne:

	9.2.1. mišrios komunalinės atliekos; 

	9.2.2. gamybos ir ūkinės veiklos atliekos, nepažymėtos 9.1.1 ir 9.1.2 punktuose, atitinkančios Atliekų priėmimo kriterijus į nepavojingų atliekų sąvartynus.

	9.3. Regioniniame sąvartyne esančioje inertinių atliekų aikštelėje priimamos ir panaudojamos statybinės atliekos, kurios tinka atliekų sluoksnių perdengimui sąvartynuose.

	IV. KOMUNALINIŲ ATLIEKŲ TVARKYMO SISTEMOS SAVIVALDYBĖS TERITORIJOJE ORGANIZAVIMAS IR ADMINISTRAVIMAS

	10. Marijampolės regioninę atliekų tvarkymo sistemą sudaro šie pagrindiniai elementai:

10.1. Komunalinių atliekų surinkimo sistema, kurią sudaro:

10.1.1. mišrių komunalinių atliekų surinkimo sistema, kurią sudaro bendro naudojimo ir individualių konteinerių tinklas;

10.1.2. antrinių žaliavų ir kitų specifinių atliekų surinkimo sistema, kurią sudaro antrinių žaliavų konteinerinių aikštelių tinklas, didžiųjų ir specifinių atliekų priėmimo aikštelių tinklas, specifinių atliekų surinkimo apvažiavimo būdu sistema;

10.1.3. savivaldybių atliekų tvarkymo sistemą papildančios sistemos, skirtos atliekoms, kurioms taikomas gamintojo atsakomybės principas, surinkti;

10.1.4. farmacinių atliekų surinkimo sistema, skirta farmacinių atliekų, susidarančių pas fizinius asmenys, tvarkymui. 

10.2. Mišrių atliekų šalinimo sistema, kurią sudaro:

10.2.1. savivaldybės sąvartynas – Plėgų kaime, Lukšių seniūnijoje veikiantis sąvartynas, kuriame atliekos priimamos iki šių taisyklių  69.1 punkte nurodytos datos;

10.2.2. regioninis sąvartynas, kuriame bus šalinamos komunalinės atliekos, surinktos per komunalinių atliekų surinkimo sistemą ir kitos atliekos, atitinkančios atliekų priėmimo nepavojingų atliekų sąvartynuose kriterijus.

10.3. Žaliųjų atliekų atskiro surinkimo ir tvarkymo sistema, kurią sudaro žaliųjų atliekų kompostavimo aikštelės ir konteinerių žaliosioms atliekoms surinkti tinklas (nuo 2010 metų).

10.4. Biologiškai skaidžių atliekų atskiro surinkimo ir tvarkymo sistema, kurią sudaro biologiškai skaidžių atliekų surinkimo sistema (nuo 2013 metų), regioniniai biologiškai skaidžių atliekų perdirbimo įrenginiai (nuo 2013 metų). 

	11. Komunalinių atliekų tvarkymas Savivaldybėje organizuojamas ir administruojamas taip:

	11.1. Už Regioninės atliekų tvarkymo sistemos administravimą yra atsakingas Atliekų tvarkymo centras. Atliekų tvarkymo centro funkcijos administruojant Regioninę atliekų tvarkymo sistemą yra:

11.1.1. organizuoti ir vykdyti atliekų tvarkytojų (atliekų surinkimo, vežimo, naudojimo ir šalinimo) atrankos konkursus;

	11.1.2. kontroliuoti viešųjų komunalinių atliekų tvarkymo paslaugų teikimą, vykdyti atliekų tvarkymo veiklos priežiūrą;

	11.1.3. rinkti, apdoroti, analizuoti, sisteminti, atliekų tvarkymo informaciją, ja vadovaujantis tikslinti ar keisti atitinkamus dokumentus, paslaugų valdymą, vykdyti įmokų apskaitą, kontrolę ir skolų išieškojimą;

	11.1.4. reguliuoti atliekų tvarkymą pagal Lietuvos Respublikos įstatymus ir kitus teisės aktus, kad nustatyto lygio paslaugos būtų teikiamos visame Marijampolės atliekų tvarkymo regione ir nuolat;

	11.1.5. efektyviai valdyti regioninės atliekų tvarkymo infrastruktūros objektus;

	11.1.6. vykdyti atliekų sąvartynų priežiūrą po jų uždarymo;

	11.1.7. įdiegti ir įgyvendinti darnią atliekų tvarkymo reglamentavimo, administravimo, kontrolės specialistų ir atliekų tvarkymo įmonių darbuotojų, visuomenės mokymo ir švietimo sistemą;

	11.1.8. rinkti įmokas už atliekų tvarkymą ir atsiskaityti už suteiktas atliekų tvarkymo paslaugas;

	11.1.9. rūpintis tolimesnėmis investicijomis;

	11.2. Savivaldybė atsakinga už komunalinių atliekų tvarkymo reglamentavimą, administravimą ir organizavimą savivaldybės teritorijoje ir vykdo šias funkcijas:

	11.2.1. tvirtina savivaldybės atliekų tvarkymo planą;

	11.2.2. tvirtina savivaldybės atliekų tvarkymo taisykles;

	11.2.3. kontroliuoja ar laikomasi savivaldybės atliekų tvarkymo taisyklių;

	11.2.4. kontroliuoja Atliekų tvarkymo centro veiklą.

	12. Už Regioninės atliekų tvarkymo sistemos eksploatavimą yra atsakingi atitinkami Atliekų tvarkymo sistemos operatoriai, kuriuos konkurso tvarka [5.3] atrenka Atliekų tvarkymo centras:

	12.1. Mišrių komunalinių atliekų surinkimo sistemą bei antrinių žaliavų ir kitų specifinių atliekų surinkimo sistemą eksploatuoja Atliekų surinkėjas; 

	12.2. Marijampolės regioninį atliekų sąvartyną eksploatuoja Sąvartyno operatorius;

	12.3. 10.3 ir 10.4 punktuose aprašytus regioninės atliekų tvarkymo sistemos elementus eksploatuojantys operatoriai bus nustatyti vėliau, kai bus pradėti šių sistemų įgyvendinimo darbai.

	12.4. Veikiantį Plėgų kaimo Lukšių seniūnijos sąvartyną eksploatuoja ir komunalinių atliekų surinkimo paslaugas teikia su savivaldybe sutartį pasirašęs operatorius UAB „Paslaugos šakiečiams“.

	V. ANTRINIŲ ŽALIAVŲ, DIŽIŲJŲ ATLIEKŲ  IR KITŲ SPECIFINIŲ ATLIEKŲ TVARKYMAS

	13. Atliekų turėtojai – fiziniai asmenys išrūšiuotas antrines žaliavas, didžiąsias atliekas, pavojingas atliekas gali perduoti atliekų surinkėjui vienu iš nurodytu būdu:

	13.1. antrines žaliavas mesdami į konteinerius, esančius antrinių žaliavų konteinerinėse aikštelėse, esančias arčiausiai jų gyvenamosios vietos;

	13.2. antrines žaliavas, didžiąsias atliekas ir kitas specifines atliekas, kurių negalima išmesti į antrinių žaliavų konteinerius bet kurias privaloma rūšiuoti, priduoti į artimiausią didžiųjų ir specifinių atliekų priėmimo aikštelę; 

	13.3. pasinaudoti didžiųjų atliekų ir specifinių atliekų surinkimo apvažiavimo būdu paslauga.

	14. 13.1 punkte aprašytose antrinių žaliavų konteineriniuose aikštelėse turi būti pastatyti konteineriai bent šiems atliekų srautams surinkti:

	14.1. Popieriaus atliekoms;

	14.2. Plastiko atliekoms;

	14.3. Stiklo atliekoms;

	15. Be 14 punkte paminėtų konteinerių, Atliekų surinkėjas gali pastatyti konteinerius ir kitiems antrinių žaliavų srautams surinkti – pvz., metalui, PET buteliams ir kt., arba rinkti vienos rūšies antrines žaliavas į vieną konteinerį, jeigu Atliekų surinkėjo atliekų rūšiavimo pajėgumai leidžia atskirti antrines žaliavas vieną nuo kitos. Apie tai Atliekų surinkėjas susitaria su Atliekų tvarkymo centru prieš pasirašant paslaugų teikimo sutartį. 

	16. Ant visų antrinių žaliavų konteinerių turi būti aiškiai nurodyta kokioms atliekoms jie yra skirti, be to Atliekų surinkėjas privalo ant kiekvieno konteinerio patalpinti informaciją apie tai kokios atliekos yra tinkamos mesti į tam tikrą konteinerį. Atliekų surinkėjas privalo suderinti su Atliekų tvarkymo centru šią skelbiamą informaciją. 

	17. Didžiųjų ir specifinių atliekų priėmimo aikštelėse atliekų priėmimas iš atliekų turėtojų organizuojamas taip:

	17.1. Atliekų surinkėjas privalo užtikrinti, kad Didžiųjų ir specifinių atliekų priėmimo aikštelės dirbtų nuo 10 iki 19 valandos darbo dienomis, nuo 10 iki 16 valandos šeštadieniais ir sekmadieniais.

	17.2. Atliekų surinkėjas privalo įrengti informacinį stendą prie įvažiavimo į aikštelės teritoriją su tokia informacija:

	17.2.1. aikštelės darbo laikas;

	17.2.2. kontaktiniai duomenys;

	17.2.3. aikštelės schema ir atliekų tvarkytojų judėjimo aikštelėje tvarka;

	17.2.4. priimamų atliekų rūšis;

	17.2.5. kita informacija pagal poreikį;

	17.2.6. 17.2.1  - 17.2.5 punktuose nurodyta informacija turi būti suderinta su Atliekų tvarkymo centru, ši informacija taip pat turi būti patalpinta Atliekų surinkėjo, Atliekų tvarkymo centro, Savivaldybės tinklapiuose. 

	17.3. Atliekų surinkėjas privalo užtikrinti kad Atliekų turėtojams būtų prieinama ir aiški informacija apie tai kokias atliekas į kokius konteinerius gali išmesti:

	17.3.1. patalpindamas išsamią informaciją apie tinkamas surinkimui atliekas ant kiekvieno aikštelėje esančio konteinerio nurodydamas kokias atliekas galima išmesti į šį konteinerį;

	17.3.2. užtikrindamas, kad aikštelės darbo valandomis joje visada būtų bent vienas darbuotojas, galintis išsamiai paaiškinti kokias atliekas į kurį konteinerį reikia patalpinti.

	18. Atliekų turėtojai – juridiniai asmenys, kurių veikloje susidaro antrinių žaliavų privalo organizuoti šių atliekų atskirą surinkimą taip:

	18.1. Atliekų turėtojai – juridiniai asmenys, neturintys Leidimų, privalo iki 2009 m. birželio 1 d. kreiptis į Atliekų tvarkymo centrą dėl Sutarties dėl atliekų tvarkymo paslaugų pasirašymo:

	18.1.1. patys pasirūpindami antrinių žaliavų atskiro surinkimo priemonėmis – pasirašo Sutartis tik dėl antrinių žaliavų išvežimo paslaugų;

	18.1.2. pageidaujantis gauti antrinių žaliavų atskiro surinkimo priemones (konteinerius, specialius maišus) – pasirašo Sutartį dėl antrinių žaliavų surinkimo ir išvežimo;

	18.2. Atliekų turėtojai – juridiniai asmenys, turintys Leidimus, privalo pakoreguoti Leidimus atsižvelgdami į tai, kad nuo 2009 metų liepos 1 d. antrines žaliavas Savivaldybės teritorijoje turės teisę rinkti tik Atliekų surinkėjas, pasirašęs sutartį su Atliekų tvarkymo centru, o Sutartį dėl atliekų tvarkymo paslaugų reikės pasirašyti su Atliekų tvarkymo centru.

	19. 18.2 punkte nurodytas reikalavimas netaikomas juridiniams asmenis, jei Leidime nurodytas antrinių žaliavų tvarkymo būdas užima aukštesnę vietą atliekų tvarkymo prioritetuose, nurodytuose Valstybiniame strateginiame atliekų tvarkymo plane [5.5].

	20. Atliekų turėtojai – juridiniai asmenys, neįvykdę 18 punkte nustatytų reikalavimų, privalo raštu pateikti Atliekų tvarkymo centrui įrodymus, kad antrinės žaliavos įmonės veikloje nesusidaro arba kad antrinės žaliavos tvarkomos kitu būdu, atitinkančiu šių Taisyklių reikalavimus. 

	21. Iki to laiko, kol atliekų turėtojai – juridiniai asmenys nebus įvykdę 18 ar 20 punkto reikalavimų bus laikoma, kad jie neįvykdo prievolės rūšiuoti antrines žaliavas ir mokės nustatyto dydžio rinkliavą, kaip asmenys nerūšiuojantys antrinių žaliavų.

	22. Savivaldybės administracijos darbuotojai, atsakingi už Leidimų sąlygų derinimą [5.6], užtikrina 18.2 punkte nurodyto reikalavimo vykdymą derindami Leidimų sąlygas.

	23. Atliekų surinkėjas privalo pastatyti konteinerius antrinėms žaliavoms surinkti bendro naudojimo teritorijose, savivaldybės patvirtintose vietose. 

	24. Antrines žaliavas atliekų surinkėjas išveža, užpildžius ne mažiau kaip du trečdalius konteinerio tūrio, bet taip, kad konteineriai nebūtų perpildyti.

	25. Atliekų surinkėjas ne rečiau kaip kartą per ketvirtį organizuoja antrinių žaliavų surinkimą iš fizinių asmenų apvažiavimo būdu, apie tai paskelbdamas iš anksto vietinėje spaudoje bei savo, Atliekų tvarkymo centro ir Savivaldybės tinklapiuose. Prireikus, atliekų turėtojas – fizinis asmuo gali išsikviesti atliekų surinkėją išvežti didžiąsias atliekas, apmokėjęs Atliekų tvarkymo centrui už paslaugą.

	26. Antrinių žaliavų konteinerinėse aikštelėse, didžiųjų ir specifinių atliekų priėmimo aikštelėse bei apvažiavimo būdu surinktas antrines žaliavas ir kitas specifines atliekas Atliekų surinkėjas turi perduoti atitinkamiems atliekų tvarkytojams, kaip tai nurodyta Atliekų tvarkymo įstatyme [5.1] bei LR atliekų tvarkymo taisyklėse [5.4].

	VI. PAVOJINGŲ ATLIEKŲ TVARKYMAS

	27. Visi atliekų turėtojai privalo atskirti pavojingas atliekas nuo kitų atliekų.

	28. Buityje susidarančios pavojingos atliekos iš atliekų turėtojų - fizinių asmenų surenkamos nemokamai:

	28.1. didžiųjų ir specifinių atliekų priėmimo aikštelėse;

	28.2. teikiant didžiųjų ir specifinių atliekų surinkimo apvažiavimo būdu paslaugas.

	29. Atliekų surinkėjas ne rečiau kartą per metus privalo organizuoti buityje susidarančių pavojingų atliekų surinkimą iš fizinių asmenų apvažiavimo būdu, apie tai paskelbdamas iš anksto vietinėje spaudoje bei savo, Atliekų tvarkymo centro ir Savivaldybės tinklapiuose. 

	30. Juridiniai asmenys neturintys Leidimo, kurių veikloje susidaro pavojingų atliekų, pasirašydami Sutartį dėl atliekų tvarkymo paslaugų su Atliekų tvarkymo centru privalo informuoti Atliekų tvarkymo centrą apie šių atliekų susidarymo kiekius bei susitarti dėl šių atliekų tvarkymo Regioninėje atliekų tvarkymo sistemoje.

	31. Juridiniai asmenys, turintys Leidimą pavojingas atliekas privalo tvarkyti pagal Leidime nurodytas sąlygas.

	VII. BIOLOGIŠKAI SKAIDŽIŲ ATLIEKŲ TVARKYMAS

	32. Siekiant įgyvendinti Valstybiniame strateginiame atliekų tvarkymo plane [5.5] nustatytas biologiškai skaidžių atliekų tvarkymo užduotis Regioninėje atliekų tvarkymo sistemoje:

	32.1. Nuo 2010 metų sausio 1 d.: 

	32.1.1. organizuojamas atskiras žaliųjų atliekų surinkimas; 

	32.1.2. žaliosios atliekos priimamos regioninėse kompostavimo aikštelėse;

	32.2. Iki 2013 metų sausio 1 d. organizuojamas kitų nei 32.1 punkte paminėtų biologiškai skaidžių atliekų atskiras surinkimas ir perdirbimas.

	33. Visi atliekų turėtojai, pradėjus veikti 32.1.1 ir 32.1.2 punkte nurodytiems žaliųjų atliekų surinkimo sistemai privalo atskirti žaliąsias atliekas ir jas šalinti tik šioje sistemoje. 

	34. 33 punkte nustatytas reikalavimas netaikomas: 

	34.1. Atliekų turėtojams – fiziniams asmenims, kurie žaliąsias atliekas kompostuoja individualaus kompostavimo įrenginiuose, susidariusį kompostą panaudoja nuosavame ūkyje; 

	34.2. Atliekų turėtojams – juridiniams asmenims, neturintiems Leidimo, kurie susidariusias biologiškai skaidžias atliekas tvarko pagal šiose Taisyklėse ir kituose teisės aktuose nustatytus reikalavimus; 

	34.3. Atliekų turėtojams – juridiniams asmenims turintiems Leidimą, jei Leidime nustatytas žaliųjų atliekų tvarkymo būdas užima aukštesnę vietą nei žaliųjų atliekų panaudojimas kompostui gauti atliekų tvarkymo prioritetuose

	35. 34.2 punkte išvardinti atliekų turėtojai Atliekų tvarkymo centrui pareikalavus privalo pateikti įrodymus, kad žaliąsias atliekas tvarko pagal atitinkamų teisės aktų reikalavimus.

	36. 34.3 punkte nurodyti Atliekų turėtojai – juridiniai asmenys, įrengus regioninius biologiškai skaidžių atliekų tvarkymo įrenginius privalo pakeisti Leidimo sąlygas atsižvelgiant į galimybę tvarkyti biologiškai skaidžias atliekas regioninėse biologiškai skaidžių atliekų tvarkymo įrenginiuose, jei šis tvarkymo būdas yra aukštesnėje vietoje atliekų tvarkymo prioritetuose, nei iki tol naudojamas biologiškai skaidžių atliekų tvarkymo būdas.

	37. Atliekų turėtojai – juridiniai asmenys, neturintys Leidimo, kurių ūkinėje – komercinėje veikloje susidaro biologiškai skaidžios atliekos, pasirašydami Sutartis dėl atliekų tvarkymo paslaugų su Atliekų tvarkymo centru privalo informuoti Atliekų tvarkymo centrą apie susidarančių biologiškai skaidžių atliekų rūšis ir kiekius.

	38. Savivaldybės teritorijoje veikiantys atliekų tvarkytojai, turintys biologiškai skaidžių atliekų perdirbimo, apdorojimo, panaudojimo energijai gauti įrenginius arba atliekų tvarkytojai, planuojantys įrengti tokius įrenginius privalo pranešti apie tai Atliekų tvarkymo centrui.

	39. Atliekų tvarkymo centras organizuodamas biologiškai skaidžių atliekų tvarkymo sistemas turi atsižvelgti į bendradarbiavimo su 38 punkte nurodytais atliekų tvarkytojais galimybes.

	VIII. GAMINTOJO ATSAKOMYBĖS ATLIEKŲ TVARKYMAS

	40. Gamintojo atsakomybės atliekų tvarkymas organizuojamas per Savivaldybes atliekų tvarkymo sistemą papildančias sistemas.

	41. Papildančias atliekų surinkimo sistemas galima įdiegti ir šios sistemos gali pradėti funkcionuoti tik papildančią atliekų surinkimo sistemą diegiančiam operatoriui suderinus papildančių atliekų surinkimo sistemų diegimo sąlygas ir sudarius sutartį su Atliekų tvarkymo centru. 

	42. Juridinis asmuo, pageidaujantis diegti papildančią atliekų surinkimo sistemą, parengia papildančių atliekų surinkimo sistemų diegimo sąlygas (toliau – Diegimo sąlygos). Diegimo sąlygose turi būti nurodyta:

42.1. papildančią atliekų surinkimo sistemą diegiantis operatorius (gamintojai ar importuotojai, jų įsteigta organizacija ar atliekas tvarkanti įmonė, kuriai gamintojai ir importuotojai sutartiniais pagrindais paveda tvarkyti gaminių ir (ar) pakuočių atliekas);

42.2. papildančią atliekų surinkimo sistemą eksploatuojantis operatorius;

42.3. papildančios atliekų surinkimo sistemos diegimo tikslai ir uždaviniai;

42.4. teritorija ir vietos, kuriose diegiama papildanti atliekų surinkimo sistema (grafinis atliekų surinkimo vietų išdėstymo dokumentas);

42.5. numatomų rinkti atliekų pavadinimai, nurodant atliekų sąrašo kodus;

42.6. atliekų surinkimo būdas, periodiškumas ir numatomos priemonės atliekų surinkimui;

42.7. atliekų turėtojai, iš kurių numatoma rinkti atliekas;

42.8. veiklos finansavimo šaltiniai;

42.9.  dalyvavimas šviečiant visuomenę atliekų tvarkymo klausimais;

42.10. kita informacija.

	43. Diegimo sąlygose teritorija ir vietos, kuriose diegiama papildanti atliekų surinkimo sistema privalo apimti visas gyvenvietes, turinčias daugiau kaip 50 gyventojų ir sudarytoje sutartyje turi būti numatyta komunalinių atliekų tvarkymo sistemoje surinktų atitinkamų atliekų pridavimo į papildančią atliekų surinkimo sistemą tvarka, kainos ir apmokėjimo tvarka. 

	44. Atliekų tvarkymo centras Diegimo sąlygas turi suderinti ne ilgiau kaip per 30 dienų nuo prašymo užregistravimo dienos arba, vadovaudamasi galiojančiais Lietuvos Respublikos ar Savivaldybės, kurios teritorijoje diegiama papildanti atliekų surinkimo sistema, patvirtintais teisės aktais, raštu pateikti motyvuotą atsisakymą tai padaryti ir nurodyti trūkumus, kuriuos papildančios atliekų surinkimo sistemos operatorius turi pašalinti.

	45. Atliekų tvarkymo centras turi teisę atsisakyti derinti Diegimo sąlygas, jei papildančios atliekų surinkimo sistemos operatorius nepašalina diegimo sąlygose nurodytų trūkumų, yra nevykdęs savo įsipareigojimų, susijusių su atliekų surinkimu ar tvarkymu ir Atliekų tvarkymo centras gali tai įrodyti bet kokiomis teisėtomis priemonėmis.

	46. Papildančios atliekų surinkimo sistemos diegiamos ir eksploatuojamos pagal suderintų Diegimo sąlygų, teisės aktų, reglamentuojančių atliekų tvarkymą ir šių taisyklių, nuostatas.

	47. Papildančių atliekų surinkimo sistemų operatoriai privalo teikti Savivaldybei informaciją apie papildančiose atliekų surinkimo sistemose surenkamas atliekas ir jų kiekį kaip tai numatyta sutartyje ir papildomai Savivaldybei arba Atliekų tvarkymo centrui pareikalavus ir jų prašoma forma.

	48. Atliekų tvarkymo centras turi teisę vienašališkai nutraukti sutartį su papildančios atliekų surinkimo sistemos operatoriumi, jeigu jis yra raštu įspėtas ir per įspėjime nurodytą protingą terminą nepašalina nurodytus sutarties, suderintų diegimo sąlygų ar šių taisyklių pažeidimus.

	49. Gamintojo atsakomybės atliekos iš atliekų turėtojų – fizinių asmenų bus priimamos ir Didžiųjų ir specifinių atliekų priėmimo aikštelėse.

	50. Atliekų tvarkymo centras privalo užtikrinti, kad 49 punkte nurodytu būdu surenkamų gamintojo atsakomybės atliekų tvarkymo kaštai būtų padengti gamintojų ir importuotojų lėšomis.

	IX. FARMACINIŲ ATLIEKŲ TVARKYMAS

	51. Atliekų turėtojai privalo atskirti nuo kitų atliekų buityje susidarančias farmacines atliekas ir jas nemokamai priduoti vaistinėse, kaip tai nustatyta Farmacinių atliekų tvarkymo taisykles [5.10] bei Naikintinų kontroliuojamų vaistinių preparatų surinkimo vaistinėse tvarkos apraše [5.11].

	52. Siekiant užtikrinti atliekų turėtojams galimybę teisingai atsikratyti buityje susidarančių farmacinių atliekų Atliekų tvarkymo centras bendradarbiaudamas su Savivaldybe, Aplinkos ministerijos institucijomis ir Sveikatos apsaugos ministerijos institucijomis skatina farmacinių atliekų susidarančių būtyje surinkimo sistemų organizavimą regione:

	52.1. organizuodamas patikrinimus ar vaistinėse organizuojamas farmacinių atliekų iš atliekų turėtojų – fizinių asmenų priėmimas, kaip tai nurodyta [5.10] ir [5.11];

	52.2. organizuodamas patikrinimus ar gydytojai laikosi [5.11] nurodyto reikalavimo informuoti pacientus apie galimybę perduoti netinkamus vartuoti vaistinius preparatus vaistinėms;

	52.3. pasirašydamas bendradarbiavimo sutartis su vaistinių savininkais dėl bendrų veiksmų organizuojant buityje susidarančių farmacinių atliekų surinkimo regione, įskaitant visuomenės informavimo organizavimą farmacinių atliekų tvarkymo klausimais.

	X. STATYBINIŲ ATLIEKŲ TVARKYMAS

	53. Atliekų turėtojai privalo atskirti statybines atliekas nuo kitų atliekų.

	54. Savivaldybės komunalinių atliekų surinkimo sistemoje yra surenkamos tik šios statybinės atliekos:

	54.1. atliekų turėtojų – fizinių asmenų statybinės atliekos;

	54.2. atliekų turėtojų – juridinių asmenų statybinės atliekos, jeigu jų susidarymas nėra tiesiogiai susijęs su gamybos procesais ir šios atliekos susidaro nereguliariai (pvz., remonto metu, įrangos keitimo metų) ir jei šių atliekų tvarkymas nėra apibrėžtas Leidime (juridiniams asmenims turintiems leidimą).

	55. Atliekos, atitinkančios 54 punkte išvardintus kriterijus, iš atliekų turėtojų surenkamos:

	55.1. nemokamai: 

	55.1.1. didžiųjų ir specifinių atliekų priėmimo aikštelėse, jei jų svoris neviršija 500 kg;

	55.1.2. apvažiavimo būdu, jei jų svoris neviršija 500 kg.

	55.2. mokamai (įkainius nustato ir paskelbia Atliekų tvarkymo centras; įkainiai taip pat paskelbiami informaciniuose stenduose, esančiuose didžiųjų ir specifinių atliekų priėmimo aikštelėse, Savivaldybės interneto tinklapyje, kituose informacijos šaltiniuose):

	55.2.1. didžiųjų ir specifinių atliekų priėmimo aikštelėse, jei jų svoris viršija 500 kg; 

	55.2.2. užsakius statybinių atliekų išvežimo paslaugą pas Atliekų surinkėją.

	56. Juridiniai asmenys, kuriems taikomi Statybinių atliekų tvarkymo taisyklių [5.7] reikalavimai, privalo tvarkyti statybines atliekas kaip nustatyta šiose taisyklėse.

	57. 56 punkte nurodyti juridiniai asmenys vykdydami Statybinių atliekų tvarkymo taisyklių [5.7] reikalavimus statybines atliekas tinkančias atliekų sluoksnių perdengimui sąvartynuose gali priduoti į Regioninio sąvartyno teritorijoje esančią inertinių atliekų aikštelę, už tai sumokėdami nustatyto dydžio mokestį.

	XI. MIŠRIŲ KOMUNALINIŲ ATLIEKŲ TVARKYMAS

	58. Mišrių komunalinių atliekų surinkimo sistema skirta tik po rūšiavimo likusių atliekų tvarkymui. 

	59. Atliekų turėtojai – fiziniai asmenys mišrių atliekų surinkimo sistema gali naudotis vienu iš žemiau nurodytu būdu (nurodytu 59.1 arba 59.2 punktuose):

	59.1. nepasirašydami Sutarties dėl atliekų tvarkymo su Atliekų tvarkymo centru bei mokėdami už suteiktas paslaugas nustatyto dydžio rinkliavą:

	59.1.1. išmesdami mišrias komunalines atliekas į bendro naudojimo konteinerį, esantį arčiausiai jų gyvenamosios vietos;

	59.1.2. pristatydami mišrias komunalines atliekas į Regioninį sąvartyną;

	59.2. Pasirašydami Sutartį dėl atliekų tvarkymo su Atliekų tvarkymo centru ir mokėdami už atliekų tvarkymo paslaugas pagal Sutartyje dėl atliekų tvarkymo paslaugų nustatytas sąlygas už išvežtų atliekų kiekį, paskaičiuotą individualaus konteinerio tūrį padauginus iš išvežimo dažnio:

	59.2.1. mišrias atliekas išmesdami į individualų konteinerį;

	59.2.2.  užsakydami pageidaujamą išvežimo dažnumą;

	59.2.3. nurodydami konteinerių besinaudosiančių atliekų turėtojus;

	60. 59.2.1 punkte minėtus individualius konteinerius atliekų turėtojai – fiziniai asmenys gali: 

	60.1. gauti iš Atliekų surinkėjo, jeigu tokį pageidavimą nurodė Sutartyje dėl atliekų tvarkymo paslaugų su Atliekų tvarkymo centru;

	60.2. naudoti nuosavą konteinerį, jei jis atitinka Atliekų surinkėjo naudojamo atliekų surinkimo transporto techninius reikalavimus.

	61. 59.2 punkte nurodytomis sąlygomis Sutartis dėl atliekų tvarkymo paslaugų su Atliekų tvarkymo centru gali pasirašyti atliekų turėtojai – fiziniai asmenys: 

	61.1. vieno individualaus namo gyventojai; šiuo atveju individualus konteineris laikomas individualaus namo kieme, o Sutartyje dėl atliekų tvarkymo paslaugų nustatytu laiku išridenamas į sutartą vietą, kad Atliekų surinkėjo darbuotojai galėtų ištuštinti konteinerius.

	61.2. atliekų turėtojų – fizinių asmenų grupės:

	61.2.1. Daugiabučių namų gyventojų bendrijos arba kitokios daugiabučių namų gyventojų grupės;

	61.2.2. kelių individualių namų gyventojai;

	61.3. 61.2 punkte nurodytu atveju atliekų turėtojai privalo užtikrinti, kad mišrių atliekų konteineris bus pastatytas tokioje vietoje, kad jis bus prieinamas tik Sutartyje dėl atliekų tvarkymo paslaugų išvardintiems asmenims bei Sutartyje dėl atliekų tvarkymo paslaugų nurodytu laiku – Atliekų surinkėjo darbuotojams, kad jie galėtų ištuštinti konteinerį.

	62. Atliekų turėtojai – juridiniai asmenys savo veikloje susidariusias mišrias komunalines atliekas turi tvarkyti laikantis žemiau nurodytų reikalavimų: 

	62.1. Atliekų turėtojai – juridiniai asmenys, neturintys Leidimų, privalo naudotis Savivaldybės komunalinių atliekų surinkimo sistema ir iki 2009 metų liepos 1 d. pasirašydami Sutartį dėl atliekų tvarkymo su Atliekų tvarkymo centru;

	62.2. Atliekų turėtojai – juridiniai asmenys, turintys Leidimus privalo pataisyti šiuos Leidimus, atsižvelgdami į tai kad nuo 2009 metų liepos 1 d. mišrių komunalinių atliekų surinkimo paslaugas Savivaldybės teritorijoje galės teikti tik Atliekų surinkėjas, o Sutartį dėl atliekų tvarkymo paslaugų reikės pasirašyti su Atliekų tvarkymo centru.

	63. 62.2 punkte nurodytas reikalavimas netaikomas atliekų turėtojams – juridiniams asmenims, kurių Leidimuose nurodytas kitoks mišrių komunalinių atliekų tvarkymo būdas nei šalinimas sąvartyne. 

	64. Savivaldybės administracijos darbuotojai, atsakingi už Leidimų sąlygų derinimą [5.6] privalo kontroliuoti, kad Leidimuose nustatytos mišrių komunalinių atliekų tvarkymo sąlygos atitiktų šių Taisyklių reikalavimus.

	65. Atliekų turėtojai – juridiniai asmenys, pasirašydami Sutartis dėl atliekų tvarkymo su Atliekų tvarkymo centru gali rinktis šias alternatyvas:

	65.1. užsakyti individualų konteinerį/-ius tik savo įmonės reikmėms;

	65.2. bendradarbiaujant su kitais juridiniais asmenimis užsakyti vieną  individualų atliekų konteinerį;

	65.3. Ir 65.1 punkte, ir 65.2 punkte nurodytais atvejais atliekų turėtojai: 

	65.3.1.  turi teisę užsakyti pageidaujamą išvežimo dažnumą;

	65.3.2. privalo nurodyti konteinerių besinaudosiančius atliekų turėtojus;

	65.3.3. privalo užtikrinti, kad mišrių atliekų konteineris bus pastatytas tokioje vietoje, kad jis bus prieinamas tik Sutartyje dėl atliekų tvarkymo paslaugų išvardintiems asmenims bei Sutartyje dėl atliekų tvarkymo paslaugų nurodytu laiku – Atliekų surinkėjo darbuotojams, kad jie galėtų ištuštinti konteinerį;

	65.3.4. moka už atliekų tvarkymo paslaugas pagal Sutartyje dėl atliekų tvarkymo paslaugų nustatytas sąlygas už išvežtų atliekų kiekį, paskaičiuotą individualaus konteinerio tūrį padauginus iš išvežimo dažnio.

	66. Atliekų turėtojai – juridiniai asmenys neįvykdę 62.1 punkte ir 62.2 punkte (išskyrus 63 punkte paminėtą atvejį) privalo mokėti nustatyto dydžio rinkliavą.

	XII. ATLIEKŲ TVARKYMO ĮRENGINIAI

	67. Siekiant įgyvendinti artumo ir pakankamumo principo įgyvendinimą [5.5] Atliekų tvarkymo centras privalo užtikrinti, kad atliekų tvarkymo įrenginių tinklas turi būti pakankamas ir tinkamas Regione susidarančių komunalinių atliekų tvarkymui. Užtikrinant šio principo įgyvendinimą Savivaldybės teritorijoje taikomos šios priemonės:

	67.1. užtikrinama informacijos apie susidarančių atliekų kiekius ir jų tvarkymą Savivaldybės teritorijoje kokybė: 

	67.1.1. atliekų turėtojai – juridiniai asmenys, kurie privalo pildyti pirminės atliekų apskaitos žurnalus bei teikti pirminės atliekų apskaitos duomenis Regioniniam aplinkos apsaugos departamentui LR Atliekų tvarkymo taisyklėse nustatyta tvarka [5.4], šiuos duomenis taip pat teikia ir Savivaldybės ūkio skyriui, Savivaldybė perduoda šiuos duomenis Atliekų tvarkymo centrui;

	67.1.2. atliekų turėtojai – juridiniai asmenys, kurie LR Atliekų tvarkymo taisyklėse nustatyta tvarka [5.4] turi rengti atliekų apskaitos ataskaitas, šiuos duomenis taip pat teikia ir Savivaldybės ūkio skyriui, Savivaldybė perduoda šiuos duomenis Atliekų tvarkymo centrui;

	67.1.3. Atliekų turėtojai, neišvardinti 67.1.1 ir 67.1.2 punktuose, Savivaldybės ūkio skyriui privalo pateikti nustatytos formos ataskaitas apie atliekų susidarymą ir tvarkymą už paėjusius metus iki kiekvienų metų sausio 25 d., Savivaldybė perduoda šiuos duomenis Atliekų tvarkymo centrui;

	67.2. užtikrinama, kad atliekų tvarkymo įrenginių projektavimas būtų suderintas su Regioninės sistemos tikslais ir uždaviniais ir jau vykdomais plėtros planais:

	67.3. juridiniai asmenys, planuojantys pastatyti atliekų tvarkymo įrenginius Savivaldybės teritorijoje privalo tai suderinti su Atliekų tvarkymo centru bei Savivaldybe;

	67.4. Atliekų tvarkymo centras, planuodamas Regioninės atliekų tvarkymo sistemos plėtrą privalo atsižvelgti į kitų Marijampolės apskrities savivaldybių teritorijose esančius arba planuojamus atliekų tvarkymo įrenginius;

	67.5. vykdydamas 67.4 punkte nurodytą reikalavimą Atliekų tvarkymo centras privalo atsižvelgti ir į aplinkosauginį, ir į ekonominį plėtros efektą.

	68. Savivaldybė privalo bendradarbiauti su Atliekų tvarkymo centru, padėdama jam įgyvendinti 67.4 punkte nurodytą reikalavimą.

	XIII. ATLIEKŲ ŠALINIMO ĮRENGINIAI

	69. Savivaldybės teritorijoje susidarančios nepavojingos atliekos, kurių negalima pakartotinai panauduoti arba perdirbti gali būti šalinamos:

	69.1. Savivaldybės teritorijoje veikiančiame Plėgų kaime Lukšių seniūnijoje esančiame komunalinių atliekų sąvartyne – iki 2009 m. liepos 1 d.;

	69.2. Regioniniame atliekų tvarkymo sąvartyne – nuo 2009 m. kovo 1 d.

	70. Už 69.1 punkte išvardintų įrenginių uždarymą yra atsakingas Atliekų tvarkymo centras.

	71. 69.1 punkte išvardintas apribojimas netaikomas atliekoms, kurios į išvardintus įrenginius bus pristatytos vykdant Savivaldybės sąvartynų uždarymo darbus.

	72. Už regioninio sąvartyno eksploataciją yra atsakingas sąvartyno operatorius.

	73. Sąvartyno operatorius privalo užtikrinti, kad:

	73.1. Atliekos būtų priimamos – iš Atliekų surinkėjo – kiekvieną savaitės dieną nuo 6 iki 24 valandos, iš kitų asmenų – atliekų turėtojų, atliekų vežėjų – darbo dienomis nuo 8 iki 18 valandos, šeštadieniais – nuo 8 iki 14 valandos;

	73.2. Sąvartyne bus priimamos tik atliekų priėmimo nepavojingų atliekų sąvartynuose kriterijus [5.8] atitinkančios atliekos;

	73.3. Sąvartynas bus eksploatuojamas laikantis Atliekų sąvartynų įrengimo, eksploatavimo, uždarymo ir priežiūros po uždarymo taisyklių [5.8] bei kitų teisės aktų reikalavimų.

	74. Informacija apie Regioniniame sąvartyne priimamas atliekas paskelbiama informaciniame stende, esančiame prie įvažiavimo į sąvartyną, Savivaldybės, Sąvartyno operatoriaus, Atliekų tvarkymo centro tinklapiuose. 

	75. 69 punkte neišvardinti atliekų šalinimo įrenginiai – šiukšlynai yra laikomi nelegaliais ir turi būti likviduojami. Lėšas šių šiukšlynų sutvarkymui skiria Savivaldybė.

	XIV. ATLIEKŲ TVARKYMO EKONOMINĖS IR FINANSINĖS PRIEMONĖS

	76. Savivaldybės atliekų tvarkymo sistema plėtojama siekiant įgyvendinti principą „teršėjas moka“:

	76.1. siekiant užtikrinti, kad visi atliekų turėtojai mokėtų už komunalinių atliekų tvarkymo paslaugas, Savivaldybės teritorijoje nuo 2009 metų rugsėjo 1 d. įvedama vietinė rinkliava už atliekų tvarkymo paslaugas tiems atliekų turėtojams, kurie nėra sudarę Sutarčių dėl atliekų tvarkymo paslaugų su Atliekų tvarkymo centru;

	76.2. įmokų už atliekų tvarkymo paslaugas dydžiai nustatomi taip, kad padengtų visus Regioninės atliekų tvarkymo sistemos eksploatacijos kaštus, 

	77. Siekiant užtikrinti atliekų tvarkymo hierarchijos laikymąsi, Savivaldybės teritorijoje taikomos šios ekonominės priemonės, skatinančios atliekų rūšiavimą:

	77.1. įkainis už atliekų tvarkymo paslaugas paskaičiuojamas pagal sutvarkytą mišrių komunalinių atliekų kiekį; 

	77.2. didžiųjų ir specifinių atliekų priėmimo aikštelėse atliekos, atitinkančios priėmimo į šias aikštelės kriterijus iš atliekų turėtojų – fizinių asmenų priimamos nemokamai;

	77.3. apvažiavimo būdu surenkamos atliekos iš atliekų turėtojų – fizinių asmenų priimamos nemokamai.

	78. Jeigu 76 ir 77 punktuose išvardintos ekonominės priemonės nėra pakankamos tam, kad užtikrinti valstybinių atliekų tvarkymo užduočių įgyvendinimą, Atliekų tvarkymo centras gali rekomenduoti Savivaldybei taikyti kitas ekonominio poveikio priemones, pavyzdžiui baudas atliekų turėtojams už nerūšiuojamas arba neteisingai rūšiuojamas atliekas.

	79. Atliekų tvarkymo centras, Savivaldybė, bendradarbiaudami su kitomis Marijampolės apskrities savivaldybėmis bei Atliekų tvarkymo centru, užtikrina, kad Savivaldybės atliekų tvarkymo sistemos, kaip sudėtinės Marijampolės regioninės atliekų tvarkymo sistemos dalies finansavimui būtų naudojami ir papildomi finansavimo šaltiniai, nurodyti Atliekų tvarkymo įstatymo [5.1] 33 str.:

	79.1. Gaminių ir pakuotės atliekų tvarkymo programos lėšos; 

	79.2. Užsienio šalių, tarptautinių organizacijų ir finansų institucijų lėšos

	XV. ATLIEKŲ TURĖTOJŲ TEISĖS IR PAREIGOS

	80. Atliekų turėtojai privalo perduoti tvarkyti komunalines atliekas Savivaldybės komunalinių atliekų tvarkymo sistemoje bei sumokėti už suteiktas paslaugas, išskyrus atvejus nurodytus 83 punkte.

	81. Tvarkydami atliekas atliekų turėtojai privalo laikytis Atliekų tvarkymo įstatyme [5.1], LR Atliekų tvarkymo taisyklėse [5.4], kituose LR teisės aktuose bei šiose Taisyklėse nustatytų reikalavimų.

	82. Atliekų turėtojai privalo rūšiuoti atliekas ir jas perduoti tvarkyti kaip tai nurodyta V – X šių Taisyklių skirsniuose ir tik atliekas, likusias po rūšiavimo perduoti tvarkyti kaip tai nurodyta XI skirsnyje.

	83. Atsisakyti naudotis Savivaldybės komunalinių atliekų tvarkymo sistema turi teisę:

	83.1. atliekų turėtojai, kurie papildomai neapdorotas komunalines nepavojingas atliekas Atliekų tvarkymo įstatymo [5.1] ir kitų teisės aktų nustatyta tvarka sunaudoja žemės ūkyje, energijai gauti ar kitoms reikmėms aplinkai ir žmonių sveikatai saugiu būdu;

	83.2. atliekų turėtojai – juridiniai asmenys, turintys Leidimą, jei Leidime nurodyto komunalinių atliekų tvarkymo būdo negalima įgyvendinti Regioninėje atliekų tvarkymo sistemoje; 

	84. 83.1 punkte nurodytu atveju atliekų turėtojai apie atsisakymą naudotis Savivaldybės komunalinių atliekų tvarkymo sistema privalo pranešti Atliekų tvarkymo centrui raštu, kartu pateikdami įrodymus, kad jų pasirinktas atliekų tvarkymo būdas atitinka Atliekų tvarkymo įstatymo [5.1] ir kitų teisės aktų reikalavimus. 

	85. Besinaudodami antrinių žaliavų konteineriais, bendro naudojimo mišrių atliekų konteineriais, Savivaldybės atliekų tvarkymo sistemą papildančių sistemų konteineriais: 

	85.1. atliekų turėtojai privalo:

	85.1.1. atliekas mesti tik į šiai atliekų rūšiai skirtą konteinerį, griežtai laikantys ant konteinerio pateiktų nurodymų;

	85.1.2. kai atliekų kiekis viršija konteinerio tūrį pranešti apie tai Atliekų tvarkymo centrui;

	85.1.3. atsiskaityti už suteiktas atliekų tvarkymo paslaugas mokėdami rinkliavą arba mokestį pagal Sutartyje dėl atliekų tvarkymo paslaugų nustatytas sąlygas;

	85.2. atliekų turėtojams draudžiama:

	85.2.1. perpildyti atliekų konteinerius, palikti atliekas prie konteinerių, šiukšlinti prie konteinerių;

	85.2.2. konteineriuose deginti atliekas, raustis konteineriuose;

	85.3. atliekų turėtojai turi pranešti Atliekų tvarkymo centrui apie asmenis, kurie nesilaiko 85.1 - 85.2 punktuose nustatytų reikalavimų.

	86. Besinaudodami Savivaldybės komunalinių atliekų tvarkymo sistema atliekų turėtojai turi teisę:

	86.1. pasirinkti mokėjimo už komunalinių atliekų tvarkymo paslaugas būdą:

	86.1.1. mokėti nustatyto dydžio rinkliavą už komunalinių atliekų tvarkymą;

	86.1.2. mokėti mokestį pagal Sutartyje dėl atliekų tvarkymo paslaugų nustatytas sąlygas.

	86.2. reikšti pretenzijas dėl netinkamos paslaugų kokybės;

	86.3. teikti pasiūlymus dėl konteinerinių aikštelių, kitų atliekų tvarkymo įrenginių vietos;

	86.4. naudotis ne tik Savivaldybės teritorijoje esančiais atliekų tvarkymo įrenginiais, bet ir kitais Regioniniais atliekų tvarkymo įrenginiais;

	87. Pageidautina, kad atliekų turėtojai, prieš išmesdami mišrias komunalines atliekas į konteinerius, jas sudėtų į maišelius.

	88. Renginių Savivaldybės teritorijoje organizatoriai, prekybos įmonės, gavusios leidimus vienkartinei ir laikinai prekybai turi atsakyti už renginiui ar prekybai skirtos vietos ir 20 metrų zonos sutvarkymą bei atliekų išvežimą ir apmokėti susidariusių atliekų sutvarkymo išlaidas.

	XVI. ATLIEKŲ TVARKYMO SISTEMOS OPERATORIŲ ATRANKA IR REIKALAVIMAI

	89. Atliekų tvarkymo sistemos operatorius viešojo konkurso būdu atrenka, sutartis su atliekų tvarkymo sistemos operatoriais sudaro Atliekų tvarkymo centras laikantis reikalavimų, nustatytų Viešųjų pirkimų įstatyme [5.3] bei Sutarties tarp įmonių, kurios vykdo komunalinių atliekų surinkimą, įskaitant antrinių žaliavų surinkimą, ir savivaldybės (arba savivaldybės (kelių savivaldybių) įsteigto juridinio asmens, kuriam pavesta administruoti komunalinių atliekų tvarkymo sistemą) sudarymo tvarkos apraše [5.13] ir kituose teisės aktuose.

	90. Visi atliekų tvarkymo sistemos operatoriai turi atitikti šiuos specialiuosius reikalavimus:

	90.1. atliekų tvarkymo operatoriai turi turėti teisę verstis atliekų tvarkymo veiklą Lietuvos Respublikos teritorijoje;

	90.2. atliekų tvarkymo operatorių personalas turi turėti atitinkamą kvalifikaciją ir tai patvirtinančius dokumentus;

	90.3. Atliekų tvarkymo sistemos operatoriai turi būti sertifikuoti pagal Europos Bendrijos aplinkosaugos vadybos ir audito sistemą (EMAS) arba pagal tarptautinės standartų grupės ISO 14000 sistemą;

	91. 90.3 punkte nurodytas reikalavimas taikomas tik nuo datos, kai Atliekų tvarkymo centras gaus oficialų patvirtinimą apie įdiegtos aplinkosaugos vadybos ir audito sistemos registraciją.

	92. Atliekų tvarkymo sistemos operatoriai, vykdydami savo veiklą, privalo vadovautis galiojančiais įstatymais, savivaldybės institucijų sprendimais kitais teisės aktais ir sutarties su Atliekų tvarkymo centru nuostatomis.

	93. Atliekų tvarkymo sistemos operatoriai privalo naudoti įrangą (mobilią įrangą, konteinerius, ir kt.) atitinkančią Lietuvos arba Europos Sąjungos (ES) standartus.

	94. Atliekų surinkėjas savivaldybės teritorijoje privalo teikti papildomas atliekų surinkimo ir išvežimo paslaugas atsakingo savivaldybės pareigūno nurodymu ir užtikrinti, kad būtų teikiamos tinkamos atliekų tvarkymo paslaugos atliekų turėtojui bei prižiūrėti konteinerių aikšteles. Savivaldybės pareigūno nurodymai gali būti tik susiję su Atliekų surinkėjo parengtais grafikais, maršrutais, reglamentais, paslaugų teikimo kokybe ir būtinu bei skubiu papildomai susidariusių atliekų sutvarkymu. Jeigu šių papildomų paslaugų kaina didesnė negu 2 % savivaldybės teritorijoje teikiamų paslaugų kainos, atliekų surinkėjas prieš įvykdydamas pareigūno nurodymą gali pareikalauti išspręsti su atliekų tvarkymo centru papildomą apmokėjimą.

	95. Atliekų surinkėjas privalo užtikrinti, kad visi konteineriai, stovintys aikštelėje būtų atitinkamos spalvos, su užrašu pagal paskirtį, su aptarnaujančios įmonės ženklu ar pavadinimu, atsakingo darbuotojo telefono numeriu. Konteineriai turi būti techniškai tvarkingi ir geros išvaizdos (neapdegę, nesurūdiję, nesulaužyti, nesulankstyti).

	96. Atliekų surinkėjas privalo periodiškai plauti ir dezinfekuoti Konteinerius, pastatytus konteinerių aikštelėse ir atliekų išvežimo metu prižiūrėti ir valyti aikštelių teritoriją ir 5 metrų zoną aplink jas. Konteineriai plaunami ne rečiau kaip du kartus šiltuoju metų laikotarpiu, o dezinfekuojami ne rečiau kaip vieną kartą per mėnesį. 

	XVII. KOMUNALINIŲ ATLIEKŲ TVARKYMO PASLAUGŲ KOKYBĖS UŽTIKRINIMAS

	97. Už komunalinių atliekų tvarkymo paslaugų kokybės užtikrinimą atsakingas Atliekų tvarkymo centras.

	98. Savivaldybės ūkio skyrius padeda Atliekų tvarkymo centrui vykdyti 97 punkte nurodytas funkcijas.

	99. Atliekų turėtojai pastebėję, kad Atliekų tvarkymo sistemos operatorių teikiamų paslaugų kokybė neatitinka šių Taisyklių ir  LR teisės aktų reikalavimų arba Sutarties dėl atliekų tvarkymo nuostatų (jei atliekų turėtojas yra pasirašęs tokią sutartį), turi teisę pateikti skundą arba pretenziją Atliekų tvarkymo sistemos operatoriui, Atliekų tvarkymo centrui, Savivaldybei, seniūnijai.

	100. Atliekų tvarkymo sistemos operatoriai privalo registruoti visus atliekų turėtojų skundus, gautus raštu arba žodžiu, registracijos žurnale nurodydami datą, pavardę, priežastį, veiksmus trūkumams pašalinti, įvykdymo terminus ir patvirtinimą apie įvykdymą ar neįvykdymą.

	101. Gavęs pakartotiną skundą iš to paties atliekų turėtojo tuo pačiu klausimu, Atliekų tvarkymo sistemos operatorius privalo apie tai pranešti Atliekų tvarkymo centrui, kuris sprendžia, ar skundas pagrįstas ir imasi atitinkamų priemonių. Pagrįsto skundo atveju Atliekų tvarkymo sistemos operatorius privalo pašalinti trūkumus savo lėšomis.

	XVIII. VISUOMENĖS INFORMAVIMAS

	102. Už visuomenės informavimo politikos formavimą yra atsakingas Atliekų tvarkymo centras. Atliekų tvarkymo centras rengia visuomenės informavimo programas bei koordinuoja jų įgyvendinimą. Visuomenės informavimo politikos tikslas – supažindinti atliekų turėtojus, visuomenę su komunalinių atliekų tvarkymo sistema, skatinti atliekų prevenciją ir rūšiavimą.

	103. Visuomenės informavimo politikos įgyvendinime dalyvauja Savivaldybė, seniūnijos, Atliekų tvarkymo centras, atliekų tvarkytojai.  

	104. Komunalinių atliekų tvarkymo sistemos organizavimą, plėtojimą ir eksploatavimą reglamentuojantys bei kiti Savivaldybės ir Atliekų tvarkymo centro, atliekų tvarkymo veiklą nustatantys, dokumentai yra vieši ir prieinami visuomenei. Visi piliečiai, įmonių, įstaigų ir organizacijų atstovai gali su dokumentais susipažinti ir gauti informaciją iš valstybės ir savivaldybės įstaigų įstatymų nustatyta tvarka. Atliekų tvarkymo centras ir atliekų tvarkytojas (-jai) privalo periodiškai informuoti atliekų turėtojus apie esamus atliekų tvarkymo įrenginius ir sistemas, teikiamas paslaugas bei apmokėjimo už. atliekų tvarkymą dydį.

	105. Atliekų tvarkymo centras vieną kartą per metus paskelbia visuomenei veiklos ataskaitą.

	XIX. TAISYKLIŲ ĮGYVENDINIMAS IR KONTROLĖ, ATSAKOMYBĖ UŽ TAISYKLIŲ PAŽEIDIMUS
106. Taisyklėse nurodytų nuostatų įgyvendinimą kontroliuoja Savivaldybė ir Atliekų tvarkymo centras bendradarbiaujant su atliekų tvarkytojais bei Lietuvos Respublikos aplinkos ministerijos institucijomis.

107. Regioninės komunalinių atliekų tvarkymo sistemos dalyviai (fiziniai ir juridiniai asmenys), pažeidę Taisykles, atsako Administracinių teisės pažeidimų kodekse nustatyta tvarka.

108. Teisę surašyti administracinį teisės pažeidimo protokolą už Taisyklių nesilaikymą turi Administracinių teisės pažeidimų kodekso numatyta tvarka įgalioti asmenys.

109. Administracinė nuobauda neatleidžia fizinio ar juridinio asmens nuo prievolės laikytis šių Taisyklių reikalavimų ir pašalinti nustatytą pažeidimą.

110. Jei fizinis ar juridinis asmuo išmeta atliekas ne tam skirtoje vietoje, administracinė nuobauda neatleidžia jo nuo prievolės padengti šių atliekų surinkimo, išvežimo ir šalinimo kaštus.

111. Jei fizinis ar juridinis asmuo sugadina ar sunaikina atliekų tvarkymo konteinerius, administracinė nuobauda neatleidžia jo nuo prievolės kompensuoti padarytus nuostolius.

112. Atliekų tvarkymo centras nagrinėja gautus atliekų turėtojų skundus dėl atliekų tvarkymo sistemos teikiamų paslaugų kokybės.

113. Atliekų tvarkymo centras turi teisę nutraukti sutartį su Atliekų tvarkymo sistemos operatoriumi, kuris nevykdo nustatytų užduočių, sistemingai nesilaiko sutarties sąlygų ir reikalavimų, teikia nekokybiškas atliekų tvarkymo paslaugas, laiku nepašalina rastų trūkumų ir pažeidimų.


Šakių rajono savivaldybės atliekų tvarkymo taisyklių 

1 priedas

ANTRINIŲ ŽALIAVŲ KONTEINERINIŲ AIKŠTELIŲ ADRESAI

	Eil Nr.
	Aikštelės adresas
	Konteinerių skaičius
	Pastabos

	
	
	Popieriui
	PET
	Stiklui
	

	Barzdų seniūnija

	1. 
	Barzdų k., Nepriklausomybės g. 24
	 
	1
	1
	 

	2. 
	Barzdų k., Mokyklos g.12
	 
	1
	1
	 

	3. 
	Barzdų k., Nepriklausomybės g. 12
	 
	1
	1
	 

	4. 
	Buktiškių k., Sūduvos g. 10
	 
	 
	1
	 

	5. 
	Baltrušių k., Sodų g. 3
	 
	 
	1
	 

	Gelgaudiškio seniūnija

	6. 
	Gelgaudiškis, Vakarų g. 23
	1
	1
	1
	 

	7. 
	Gelgaudiškis, Kosmonautų g. 24
	 
	 
	1
	 

	8. 
	Gelgaudiškis, Darbininkų g.11
	 
	 
	1
	 

	9. 
	Gelgaudiškis, Suvalkiečių g. 6 – Mokyklos g. 11
	1
	1
	1
	 

	10. 
	Gelgaudiškis, Suvalkiečių  g. 6a
	1
	1
	1
	 

	11. 
	Gelgaudiškis, Mokyklos g. 3
	1
	1
	1
	 

	12. 
	Gelgaudiškis,Mokyklos g.14a-18
	1
	1
	1
	 

	13. 
	Gelgaudiškis, Mokyklos g. 20a
	1
	1
	1
	 

	14. 
	Gelgaudiškis, Mokyklos g. 14
	1
	1
	1
	 

	15. 
	Gelgaudiškis, Mokyklos g. 20
	1
	1
	1
	 

	16. 
	Daukantiškių k. Atžalyno g.24 – 26
	 
	 
	1
	 

	17. 
	Skaistakaimio k.
	 
	 
	1
	 

	18. 
	Branduoliškių k. Dvaro g.
	 
	 
	1
	 

	19. 
	Pakalniškių k.
	 
	 
	 
	 

	20. 
	Pajotijų k.
	 
	 
	1
	 

	Griškabūdžio seniūnija

	21. 
	Griškabūdis, Skrynupių 7
	1
	1
	1
	 

	22. 
	Griškabūdis, Puidoko 2
	1
	1
	1
	 

	23. 
	Griškabūdis,Jablonskio 2
	1
	1
	1
	 

	24. 
	Griškabūdis, Ateities g. 8 – 10
	1
	1
	1
	 

	25. 
	Griškabūdis, Skrynupio g. 3 – 5 
	1
	1
	1
	 

	26. 
	Patašinės k., Alyvų g. 5
	 
	1
	1
	 

	27. 
	Bliuviškių k., A. Totoraičio g. 15
	 
	1
	1
	 

	28. 
	Degutinės k., Liepų g.1
	 
	1
	1
	 

	29. 
	Paluobių k., Bažnyčios g. 7
	 
	1
	1
	 

	30. 
	Paluobių k.., Bažnyčios  g. 1
	 
	1
	1
	 

	31. 
	Griškabūdis,  Alyvų g. 4
	1
	1
	1
	 

	Kidulių seniūnija

	32. 
	Kiduliai, Nemuno g. 72
	 
	1
	1
	 

	33. 
	Kiduliai, Ateities g.1
	 
	1
	1
	 

	34. 
	Kiduliai, Taikos g. 2,
	 
	1
	1
	 

	35. 
	Kukarskės k.
	 
	1
	1
	 

	36. 
	Žygėnų k.
	 
	1
	1
	 

	37. 
	Voverių k.
	 
	1
	1
	 

	38. 
	Valenčiūnai
	 
	1
	1
	 

	39. 
	Bunikių k.
	 
	1
	1
	 

	Kriūkų seniūnija

	40. 
	Joginiškių k, Mokyklos g. 2
	1
	1
	1
	 

	41. 
	Kriūkai, Nemuno g. 17
	1
	1
	1
	 

	42. 
	Joginiškių k., Mokyklos g.3
	 
	 
	 
	 

	43. 
	Paežerėlių k.
	 
	 
	 
	 

	44. 
	Gerdžiūnų k. ,Dumčiaus 2
	 
	1
	1
	 

	45. 
	Ilguvos k.
	 
	1
	1
	 

	46. 
	Žemosios Panemunės k.
	 
	 
	 
	 

	47. 
	Sutkų k.
	 
	 
	 
	 

	48. 
	Kriūkai,Darbininkų g.19
	1
	1
	1
	 

	49. 
	Joginiškių k. Jaunimo g. 9
	 
	1
	1
	 

	Kudirkos Naumiesčio miestas

	50. 
	Vilkaviškio g.6 – 4 
	1
	1
	1
	 

	51. 
	Tilto g.25 – S. Nėries g.31
	1
	1
	1
	 

	52. 
	Vytauto g. 33
	 
	 
	1
	 

	53. 
	Vytauto g. 23
	1
	1
	1
	 

	54. 
	Varpo g. 29
	1
	1
	1
	 

	55. 
	Varpo g. 27
	 
	 
	1
	 

	56. 
	V. Kudirkos g.25 – 27
	 
	 
	 
	 

	57. 
	Varpo g. 23 – 23a
	1
	1
	1
	 

	58. 
	Tilto g. 7
	 
	 
	1
	 

	59. 
	Tilto g. 6 – 10
	 
	1
	1
	 

	60. 
	Šakių g. 2 – P. Mašioto g.35
	1
	1
	1
	 

	61. 
	Vytauto g. 50
	1
	1
	1
	 

	Kudirkos Naumiesčio seniūnija

	62. 
	Būblelių k. Nopaičio g.1
	 
	1
	1
	 

	63. 
	Kubilėlių k. J. Jablonskio g.
	 
	1
	1
	 

	64. 
	Tarpučių k. P. Mašioto g.
	 
	 
	 
	 

	65. 
	Turčinų km., Šešupės g.3
	 
	1
	1
	 

	66. 
	Panovių km., J.Lingio g.8
	 
	1
	1
	 

	67. 
	Totorviečių km. Alyvų g.
	 
	1
	1
	 

	Lekėčių seniūnija

	68. 
	Lekėčiai, Draugystės g. 40
	 
	1
	1
	 

	69. 
	Lekėčiai, Kauno g.13 – 15c
	1
	1
	1
	 

	70. 
	Lekėčiai, Draugystės  8 – Ateities 13
	1
	1
	1
	 

	71. 
	Mikytų k., K. Puidos g. 3
	 
	 
	 
	 

	72. 
	Pavilkijo k.,
	 
	 
	 
	 

	73. 
	Kretkampio k.
	 
	 
	 
	 

	74. 
	Lekėčiai, Kauno g.15a – 15b
	1
	1
	1
	 

	75. 
	Lekėčiai, Kauno g. 1–3–7 
	2
	2
	2
	 

	76. 
	Lekėčiai, Ateities g. 20
	 
	1
	1
	 

	77. 
	Lekėčiai, Pušyno g. 3a
	 
	1
	1
	 

	Lukšių seniūnija

	78. 
	Lukšiai, A. Tatarės g.52 – Topolių g.1
	1
	1
	1
	 

	79. 
	Lukšiai, A. Tatarės g. 39
	1
	1
	1
	 

	80. 
	Tubelių k.
	 
	 
	 
	 

	81. 
	Lukšiai, Lauciškių g. 2 – 4 
	1
	1
	1
	 

	82. 
	Liepalotų k., Mokyklos g.10 – 12
	 
	1
	1
	 

	83. 
	Plynių k., Plynių g.1
	 
	1
	1
	 

	84. 
	Lepšių k., Lepšių g.1
	 
	1
	1
	 

	85. 
	Lukšiai, Ežero g.3a
	1
	1
	1
	 

	86. 
	Lukšiai, Lygumų 1 – A. Tatarės g.
	1
	1
	1
	 

	87. 
	Miliškių k.
	 
	1
	1
	 

	Plokščių seniūnija

	88. 
	Plokščių k., Nemuno g.14
	1
	1
	1
	 

	89. 
	Plokščių k.,Mokyklos g.4
	1
	1
	1
	 

	90. 
	Plokščių k., Šlaito g. 1
	1
	1
	1
	 

	91. 
	Kubilių k.,Nemuno g.4
	 
	1
	1
	 

	92. 
	Voniškių k., Liepų g.2
	 
	1
	1
	 

	Sintautų seniūnija

	93. 
	Sintautai, P.Vaičaičio 40a
	1
	1
	1
	 

	94. 
	Sintautai, Pr. Vaičaičio g. 22
	1
	1
	1
	 

	95. 
	Sintautai, Pr. Vaičaičio g. 34
	1
	1
	1
	 

	96. 
	Užsienių k.,  Mindaugo g.4
	 
	1
	1
	 

	97. 
	Veršių k., Laisvės g. 21
	 
	1
	1
	 

	Slavikų seniūnija

	98. 
	Slavikai, Suvalkiečių g. 12 – 14
	 
	1
	1
	 

	99. 
	Slavikai, Ryto g. 1
	 
	1
	1
	 

	100. 
	Slavikai, Bažnyčios g. 2–4 
	 
	1
	1
	 

	101. 
	Šilgaliai, Šilo g. 2
	 
	1
	1
	 

	Sudargo seniūnija

	102. 
	Burgaičių k.
	 
	1
	1
	 

	103. 
	Grinaičių k.
	 
	1
	1
	 

	104. 
	Sudargo k. Liepų g.2 – 4 
	 
	1
	1
	 

	105. 
	Pervazninkų k. Kaštonų g. 4
	 
	1
	1
	 

	106. 
	Rociškių k. Beržų g. 4
	 
	1
	1
	 

	107. 
	Ramoniškių k.
	 
	 
	 
	 

	Žvirgždaičių seniūnija

	108. 
	Žvirgždaičių k., Draugystės g.2
	 
	1
	1
	 

	109. 
	Žvirgždaičių k., A.Liorentaitės 1
	 
	1
	1
	 

	110. 
	Žvirgždaičių k., Taikos g. 5
	 
	1
	1
	 

	111. 
	Janukiškių k., Serbentų g. 2
	 
	1
	1
	 

	112. 
	Pavengrupių k.
	 
	1
	1
	 

	Šakių miestas

	113. 
	J. Basanavičiaus g. 4 – 6 
	1
	1
	1
	 

	114. 
	J. Basanavičiaus g. 12 – 14 
	1
	1
	1
	 

	115. 
	Žalgirio g. 14 – 16 
	1
	1
	1
	 

	116. 
	Banaičio g. 10 – 12 
	1
	1
	1
	 

	117. 
	Banaičio g. 2–3–4 
	1
	1
	1
	 

	118. 
	Jaunystės takas 3–5
	1
	1
	1
	 

	119. 
	Šaulių g.18–24 – Gimnazijos 34
	1
	1
	1
	 

	120. 
	Draugystės takas 2–3–4
	1
	2
	1
	 

	121. 
	Vytauto g.17–19–21
	1
	1
	1
	 

	122. 
	Vytauto g.
	 
	 
	 
	 

	123. 
	Vytauto g. 8–10
	1
	1
	1
	 

	124. 
	Nepriklausomybės g. 6–10
	 
	 
	 
	 

	125. 
	V. Kudirkos g.41–43–47–51
	1
	1
	1
	 

	126. 
	V. Kudirkos g. 70–76
	1
	1
	1
	 

	127. 
	V. Kudirkos g. 80
	1
	1
	1
	 

	128. 
	V. Kudirkos g. 92
	1
	1
	1
	 

	129. 
	V. Kudirkos g. 106–108
	 
	 
	 
	 

	130. 
	Kęstučio g. 4–6
	 
	1
	1
	 

	131. 
	Kęstučio g. 12
	 
	1
	1
	 

	132. 
	Kęstučio 44 (Senukai)
	 
	 
	1
	 

	133. 
	"Gulbelės" kiemas V.Kudirkos 61/1
	 
	 
	1
	 

	134. 
	Bažnyčios g. 37 (Ligoninė)
	 
	 
	1
	 

	135. 
	Striūpų g. 2
	1
	1
	1
	 

	136. 
	Griškabūdžio g. 30–32–34
	1
	1
	1
	 

	137. 
	Birutės g. 18–22
	1
	1
	1
	 

	138. 
	Aušros g. 18
	1
	1
	1
	 

	139. 
	Aušros g. 20
	 
	 
	1
	 

	140. 
	Girėnų k. Kauno g. 5
	1
	1
	1
	 

	141. 
	Bažnyčios g. 21
	1
	1
	1
	 

	142. 
	Giedručių k. Giedručių g. 16–18
	1
	1
	1
	 

	143. 
	Beržų g. 2
	1
	1
	1
	 

	144. 
	Birutės g. 50
	 
	 
	 
	 

	145. 
	J. Vailokaičio g. 12
	1
	1
	1
	 

	146. 
	Griškabūdžio g. 22–24
	 
	 
	 
	 

	147. 
	Kęstučio g. 104–106
	 
	 
	 
	 

	148. 
	Giedručių k. Miško g.1
	 
	 
	 
	 

	149. 
	E. Steponaičio g. 8
	 
	 
	 
	 

	Šakių seniūnija

	150. 
	Bizierių k.Parko g., 2
	
	1
	1
	 

	151. 
	Bridžių k.
	
	1
	1
	 

	152. 
	Duobiškių k., Alyvų g. 1
	
	1
	1
	 

	153. 
	Gotlybiškių k., Mokyklos g. 24
	
	1
	1
	 

	154. 
	Valiulių k.,
	
	1
	1
	 

	155. 
	Išdagų k.Žiedo g. 3
	
	1
	1
	 

	156. 
	Išdagų k., Tuopų g.2
	
	1
	1
	 

	157. 
	Prūselių k., Miško g.4
	
	1
	1
	 

	158. 
	Naudžių k.
	
	
	
	 

	159. 
	Valakbūdžio k.
	
	
	
	 

	 
	Viso
	63
	124
	138
	 


Šakių rajono savivaldybės atliekų tvarkymo taisyklių 

2 priedas

DIDŽIŲJŲ IR SPECIFINIŲ ATLIEKŲ PRIĖMIMO AIKŠTELIŲ ADRESAI

Informacija apie Marijampolės apskrities savivaldybėse veikiančias Didžiųjų ir specifinių atliekų priėmimo aikšteles pateikta 1 lentelėje.

1 lentelė

	Eil. Nr.
	Aikštelės pavadinimas
	Aikštelės adresas
	Pastabos

	1.
	Kalvarijos
	Kušliškių k., Kalvarijos savivaldybė
	Aikštelė pradės veikti 2009 m. liepos 1 d.

	2.
	Kazlų Rūdos
	M. Valančiaus g., Kazlų Rūda
	

	3.
	Marijampolės 1
	Vokiečių g. 6,  Marijampolė
	

	4.
	Marijampolės 2
	Panausupio kaimas, Marijampolės seniūnija (šalia Regioninio sąvartyno)
	

	5.
	Šakių
	Sodų g. 15, Šakiai
	

	6.
	Vilkaviškio
	Šiaurės g., Vilkaviškis
	


Šakių rajono savivaldybės atliekų tvarkymo taisyklių 

3 priedas

APVAŽIAVIMO BŪDU SURENKAMŲ SPECIFINIŲ ATLIEKŲ SĄRAŠAI, MARŠRUTAI IR GRAFIKAI

1. Šakių rajono savivaldybėje apvažiavimo būdu surenkamų specifinių atliekų sąrašas:

· buityje susidarančios didžiosios atliekos, t.y. įvairūs namų apyvokos daiktai, baldai ir prietaisai, kaip pvz. stalai, kėdės, sofos, lovos 

· buityje susidarančios pavojingos atliekos: naudota alyva, dažai, tirpikliai, jais užteršta tara, vaistai, gyvsidabris, liuminescencinės lempos, baterijos, elektrolitai, fotochemikalai, lakai, skiedikliai, aerozoliai, naftos produktai ir jais užteršta tara, pakuotė, valymo priemonės. 

· žaliosios – sodų, parkų ir kitų apželdintų teritorijų bei žemės ūkio naudmenų priežiūros ir tvarkymo atliekos: medžių ir krūmų genėjimo atliekos, šienavimo atliekos, pjuvenos, drožlės, lapai, gėlės.

2. Šakių rajono savivaldybėje apvažiavimo būdu surenkamų specifinių atliekų grafikai:

Atliekų surinkėjas apvažiavimus organizuoja šeštadieniais apie juos ir surenkamų atliekų rūšis viešai paskelbdamas arba informuodamas atliekų turėtojus. Jeigu šeštadienis sutampa su švente apvažiavimas vykdomas savaite anksčiau.. 

· buityje susidarančios didžiosios atliekos surenkamos vieną kartą ketvirtyje;
· buityje susidarančios pavojingos atliekos: įvairūs dažai, lakai, skiedikliai, aerozoliai, naftos produktai ir jais užteršta tara, pakuotė, valymo priemonės surenkamos vieną kartą ketvirtyje;
· žaliosios - sodų, parkų ir kitų apželdintų teritorijų bei žemės ūkio naudmenų priežiūros ir tvarkymo atliekos: medžių ir krūmų genėjimo atliekos, šienavimo atliekos, pjuvenos, drožlės, lapai, gėlės surenkamos po vieną kartą metų II ir III ketvirtyje;
Šakių rajono savivaldybės atliekų tvarkymo taisyklių 

4 priedas

20... m. …….. ketv.   susidariusių atliekų ir antrinių žaliavų kiekio ir jų tvarkymo

ATASKAITA





TVIRTINU:





(Vadovas)_________________



   
           (Vardas, pavardė, parašas, data)
___________________________________________________________________________________ Įmonės, organizacijos pavadinimas, adresas, kodas 
Telefonas ____________ Faksas ________________El. punkte________________________________

Kodas atliekų ir (arba) antrinių žaliavų tvarkymo registre _________________________________

Atsakingo asmens _____________________________________________________________ vardas, pavardė,_pareigos
Telefonas ____________ Faksas ________________El. punkte adresas __________________________

	Eil.. Nr.
	Atliekų ir antrinių žaliavų pavadinimas
	Surinkta ton.
	Kam perduota tvarkyti
	Perduotas kiekis ton.
	Pastabos

	1
	2
	3
	4
	5
	6

	1.
	Komunalinės iš viso
	
	
	
	

	1.1
	biodegraduojamos
	
	
	
	

	1.2
	didžiosios
	
	
	
	

	2.
	Statybos ir griovimo
	
	
	
	

	2.1
	tinkamos naudoti 
	
	
	
	

	2.2
	netinkamos naudoti
	
	
	
	

	3.
	Pavojingos
	
	
	
	

	4.
	Popierius ir kartonas
	
	
	
	

	5. 
	Stiklas
	
	
	
	

	6.
	Plastmasės
	
	
	
	

	7. 
	Metalas
	
	
	
	

	8.
	Kitos
	
	
	
	


Ataskaitą užpildžiusio asmens  ___________________________________________________

                pareigos     telefono Nr.                        parašas                         vardas, pavardė 

